text:
😀 😀 😀 😀 😀 😀 😀 😀
Ejj Ejjj. wakk Kenn A Hasziii Stacey G Croes. mamiiitaah. Pabienn t binn diii boo Amoree Stimaa=P Saa Tog.? Dnkii pa krdaamm xD Ku Dios Bendicionaboo . ii paa bo tin manee 100 anjaa masz di bidaa paa molostiaam =P. Wegaahh Wegahh.!! Krdaaa awoo boo t’ee mamiii di nosz tuur nohh?! Dunaa Ehempell.!!!
Speraa boo Haiaa Paszenshiii paa Regaloo.! Paszoo kenn kubuu.?! Whauahhaha.. Stambeoo0 Saa Kon.?! Krdaa’hh preparaaa Pe Banjaa dii weboo ii harinjaa kuu bo tei haiaa. Bolo00 kompletuu xD Sa Kon.?! Psz.. KITA NAN FOI BO KURPA!!!.. *nathιιC.&♥ツ♫
😀 😀 😀 😀 😀 😀 😀 😀
Awe 2 December 2009 ta cumpli un aña mas di bida e boshi roll mes mes di san nicolaas esta SIDNEY SPANNER, pabien ta bin di su amiga “ROLL”, enjoy bo day y no lubida riba e treat!!!!!!
😀 😀 😀 😀 😀 😀 😀 😀
Awe ta cumpli su prome aña e popchi di cas Kenrilaine Croes pabien ta bin di parti su mami Shouraine y su papi Kenrick su welita y welito,tanchi y su omonan, tur su amigitonan di Tante Deta Dagverblijf y henter famia ta manda un sunchi y brasa y hooopi bendishon pa nos dushi baby Kenrilaine…;)
😀 😀 😀 😀 😀 😀 😀 😀
Deedeeeee Man!'(: Pabiiieeennn Mi Sa Mi Ta Laaaat! Pero Jaaah Beter Laat Dan Nooit Bby! Whahha Pabiienn Dshii, Hpi Aña Mas Di Bidaaaah Dios Bendishona Buuuh ‘Muuaaaahhsz Spera Ba Psa Bo Dia BoOn! 😉 Bless!
😀 😀 😀 😀 😀 😀 😀 😀
Awe ta cumplie aña e baby di cas y ta bira mucha homber grandi Jean-Ricky Dania ta cumplie awe su di 10 aña. E ta haya pabien di su mama y tata su rumannan Ryan,Mayon y Brendon tambe un macuto yena di sunchi di su omanan Yolanda Y Marcolina y su Opanan Frank y Lo y tambe di su tanchi stima lucila y su bisa wela Carmen tambe di tur su tanta y omo nan primo y prima nan y di amigo Juancho y sin laga afor di Odri e sun cu ta hibe school y henter su klas 3a di Reina Beatrix.
😀 😀 😀 😀 😀 😀 😀 😀
Hiep hiep hoera STACEY! Pabien pabien, mama Helen ta desea bo hopi aña mas di bida y ku papa Dios drama tur su bendishopn ariba bo.
awe nochi lo mi mester kibra e dieet pasobra e bolo ku snacks nan di bo lo mi no perde pa nada. hopi soenchi pabo y pasa un dushi dia.
😀 😀 😀 😀 😀 😀 😀 😀
Riba Diaranzon 2 di December tabata e dia tan spera pasobra nos STACEY GENISES CROES, kende a cumpli su sweet 16. Stacey ta haya un makuto di pabien di su Mami FAYOLA, su ruman XOEN, di EDEL, vooral di su wela Mama HELEN ku ta stime un million, di su papi CONRAD y ruman nan na Hulanda. Di su tantanan Shahaira y Randolf, Tamara y Gerald. Tur su prima y primo nan y di su amiga nan ku ta manda bise. Stacey spera nos, ta treat nos ta bin busca.
😀 😀 😀 😀 😀 😀 😀 😀
Riba 2 di december ta cumpli su sweet 15 e poopptjii di mas grandi den savaneta cual ta Estefania… eta haya Felicitacion di Henter su famia i especialmente di su one and only Andrick V/d Linden.. cu ta manda un macuto di sunchi pele bo ta haya hopii felicitacion tambe di bo amigaaanan stima cuaal ta : misha jody tibii i bo baby chikitoo jor tambe di henter suu klas a Abraham de veer school.. nos kier treat:P:P haha Guess who
😀 😀 😀 😀 😀 😀 😀 😀
Awe 2 December nos princess ta cumpli aña, esta Jessica Dirks. e ta haya pabien di party Su Mama,Tata Tanta nan Molly y Lina. su Madrina nan ,y full famia. y sin lubida su Amiganan y Amigonan di colegio san antonio cu ta 2 much 2 mencion. y nos ta desea bo tur cos bn y hopi aña mas di bida. y spera bo bira mas grandi y serio.. have a nice day Jessy
😀 😀 😀 😀 😀 😀 😀 😀
HEY MENSEN…awe nos amiga stima ta caba 15 aña eta haya felicitacion fe turr su amiganan especial mente di : Jody, damisha,jor i tibiilibi !! Tambe di tur su famia i especialmente di su one and only cual ta Avdl cu ta manda un macuto di sunchi i cu ta manda bise pa e cuminsa haci bon mucha!!! corda cu nos kier treat!!! see ya
😀 😀 😀 😀 😀 😀 😀 😀
Heeeyy bosoo sa ken a bira bieu awe??? sii ta e mess e chick sexy di savaneta .. eta haya felicitacion di tur su amiga nan di schooll especialmente Joellyn i Etienne cu ta stime masha hopi mes i tambe especialmente esun cu ta manda esaki..!!! Tambe eta haya felicitacion di parti su mami i papi su oma i opa nan tur su tio nan cu ta stime hopi su unico ruman chikito cu ta stime hopii mes Su primo i primanan i demas famia ..corda cu nos kier treat na school i corda bo bonn cu nos tey gerabo cu weboo.. hahaha luv yaa
😀 😀 😀 😀 😀 😀 😀 😀
Ehh Ehhh wak ken ta di fiesta awe….siii e mess… Stephanie M Maduro.. Awe e ta cumpliendo su Big ?? heheh bms… Well mensen e ta haya un makutu yen di sunchi y brasa di henter su famia…dus su mama,tata,Ruman,,,everybodyy hahhaha tambe di su friends nan ku ta stime hopi hopi esta “Rara, Arriette, JeanPaul, Amy, Tamalis, Tasha, Greg, Rachi y tur esnan ku ma lubida di menciona =] Wel amigaa…Mi ta wish bo all the best and tur kos bn riba bo diaa Y ku Papa Dios Por Drama su bunita bendicion ariba bo….Bms have lots of fun anddddddddd… Coming For My Cakeee nohhh hahah…bms Herrrrrrrruuuuu*
😀 😀 😀 😀 😀 😀 😀 😀
Beter laat dan nooit.,ayera 1 dec a cumpli un aña mas di su dushi bida,;Rishenela V/D berg. Eta haya macuto karga cu sunchi i yena cu amor di parti su 2 yiunan Jaydrick & Jaymly-ann, i tambe di su mama tata, i di tur su coleganan di casino cuta deseabo hopi pero hopi aña mas di bida i bendicion, last but not least di su Ghettochild Edmar Maduro cu ta deseabo un dushi dia cu hopi amor i cu tur bo deseonan worde cumpli, i ni maske nan purba nan no por logra. nsta stilll going strong thogether,.Happy b-day!
😀 😀 😀 😀 😀 😀 😀 😀
Hiep Hiep Hoeraaaa Awee Si Stephanie Maduro a.k.a Mi Dudette ta Di Fiesta Ohm..hahahah..Wel si Amiga mi dies kier a bsb Happy BirthDayyyyy…Awe ta bo diaa so disfruta di djeee, bayiii alloutt.. y have hopi fun hahah… amigaa bo ta haya hopi pabien di henter bo famia ku stimabo un mundu…..Bo Friendsnan ku ta 2 much 2 mention pero bosaaa especially di A’nos: Rachel.A, Arriette, JeanPaul, Amy, Tamalis, Tasha, Greg, Rachel.C y henter klas 4a* Korda ta 81 aña ba haci soo ban kuminsaa bira un tiki mas serioo hahahah NOT 😉 A.w Spera Papa Dios por drama su bendicion ariba bo…bms Tur Kos bon…Btwwww…..kordaa mi pida bolooo hahahaha…Aw… Luuu Bestieee*
😀 😀 😀 😀 😀 😀 😀 😀
Happy birthday DINA..! i wish u have many more b_day to come aNd more happiness and success in life. labyu friendsHip..mwuahh…bLow out k nman jan..! LOL..!
😀 😀 😀 😀 😀 😀 😀 😀
Melantha Melaan cumpli 27 aña Awe ta cumpli un aña mas di bida Melantha Melaan . e ta haya pabien di parti su amigonan y amiganan di EPI. Tambe a ta haya hopi sunchi cu brasa di su mama y tata y su ruman homber. pero tambe especialmente di su yiu muher jamienne melaan. Hopi pabien y cu bo pasa dushi riba bo dia. Bay poco poco y corda caminda di cas
😀 😀 😀 😀 😀 😀 😀 😀
Awe 2 di December ta e big dia, paso awe Dobel RR for life ta di fiesta! e guy di madiki cu ta road e yaris blauw koi koi, yen di style sin style. Guynan yu’i Curaçao koi koi. hahahaha! Todo en broma Garvin Albertus mihor conoci como Chas. BTW un pabien ta bin te foi Curaçao di parti bo amiga Ray ann. Hopi aña mas di bida, salu, bedishon ii hopi RR mas!! Pabien na Señora Albertus yu. Just married. Gosa di bo bida Garvin yu paso 2012 ta den porta
😀 😀 😀 😀 😀 😀 😀 😀
Awe ta cumpli un aña mas di bida e chick di bubali Lianne Tromp. E JAB wanabe:P. Hopi pabien ta bin di parti Judeska, Hose, Yosbert, Adalberto y tur bo otro crazy peeps nan. Hope bo pase bon trempan paso nos ta pasa mas laat pa crash the partyXD
😀 😀 😀 😀 😀 😀 😀 😀
Awe December 03 a hasi 2 anja ‘Tanchie su Chuculati Blanco’ Antoine de Cuba. E ta haya hopi pabien & sunchi di tur su familiares’nan & amigitos’nan di school. Tambe e ta haya hopi brasa & sunchi di su Mama & su Papa, Aaliyah & Kian cu ta stimele masha hopi mes & ta haya su falta hopi hopi hopi. E ta haya MIL SUNCHI & MIL BRASA di su tanchie Carolina cu ta STIMELE DIES MIL MUNDU Y cu ta haya su falta demasiado hopi J. Antoine cu Papa Dios bendicionabo & cuidabo hopi mes. Pasa un dushi dia awe cu bo Oma & Opa cu ta eynan cerca bo pa celebra cubo. Nos tur ta STIMABO HOPI !
😀 😀 😀 😀 😀 😀 😀 😀
Un pabien grandi ta bay awe pa Jayden Maduro cu ta cumpli 2 aña. Pabien ta bin di parti su mami Jowy,papi Aldrin,su big brother Gerry Gerry. Tambe di parti su bisawela- y bisawelonan, wela- y welonan,tantanan,omonan y demas famia. Y sin lubida tur su amiguito- y amiguitanan y juffrouwnan di su school “Kids Creation” cu ta desea Jayden un dushi dia awe.
😀 😀 😀 😀 😀 😀 😀 😀
Awe e babyboy di cas ta cumpli su 4 anitos. xanthion ta haya hopi brasa y sunchi di su mami marilyne y su tata jeanpierre su dos ruman muhenan ku ta stime masha hopi mes shary y leentje, su wela y welonan, tanta y omonan, su primo jaizell y su prima jeysmin y demas famia.
😀 😀 😀 😀 😀 😀 😀 😀
Beteerr laat dan nooitt bosoo sa ken a bira bieu dia 2 di dec…???? seeh te mes e chick sexy di savaneta Estefania Gill… eta haya felicitacion di parti full su famia i especial mente esun cu ta stime un mundoo cu ta Andrick V/d linden cu ta manda un macuto di sunchi pe i cu ta manda bise pe cuminsa na haci bomuchaa tambe eta haya felicitacion di su amiga nan cu tambe ta stimee hopii cual ta : Tibayre Wouters , Jody,Damisha i Jormishoo cu ta manda hooopii sunchi pe anyways spera bo have fun ariba bo dia luv yaa
😀 😀 😀 😀 😀 😀 😀 😀
Beteerr laat dan nooit ayera 2 di december a cumpli su sweet …. di su lekker leven e mucha mas dushi di savaneta eta haya felicitacion di henter su famia especialmente di su one and only andrick v/d linden cu ta stime hopii niaa nos ta spera cu bo a pasa un dushi dia ayera riba bo dia jammer cubo pic nooh a sali ayera anwss luv ya bye
😀 😀 😀 😀 😀 😀 😀 😀
Ayera nos amiga stima a haci aña cual ta estefania gil eta haya felicitacion di tur su amiganan especialmente di jody damisha tibi i jormisho corda cu ta 15 anjaa soo bo tin nooh !!! bo ta haya hopi pabien tambe dibo mami i papi bo ruman chikito cu ta stima bo un mundo bo wela i welonan tur bo tanta i omonan cu semper tey pabo .. nos ta spera bo a have fun ayera anyways luvv yaa nos kier treat
😀 😀 😀 😀 😀 😀 😀 😀
Happy b-day to you..Happy b-day to you…Si asina mes, awe nos popchi di cas ta haci su prome aña di edad. Pabien ta bin di bo mami Jarissa, papi Sandro, madu Nicolina, momonan y henter famia. Cu Dios drama su bendicion ariba bo.
😀 😀 😀 😀 😀 😀 😀 😀
Heyheyhey boson an a wak ken a haci aña ayera? sehh e mes Daniel kock e ta haya pabien di party su mami su rumannan I di su subrino cu stime un mundo I di party ful bo famia muahh we loves you
😀 😀 😀 😀 😀 😀 😀 😀
Beter laat dan nooi ayera a cumpli 1 aña mas di bida Daniel. E ta haya pabien di party su sobrino Daryan muahh.
😀 😀 😀 😀 😀 😀 😀 😀 –
28.


c: text/html

text:
Huidige artikelen
donderdag 15 september 2016 - E formulario di declaracion di inkomstenbelasting 2015 a sali
E fecha oficial di otorgamento ta 1 di oktober 2016
ORANJESTAD – Departamento di Impuesto ta informa cu e formularionan di declaracion di inkomstenbelasting 2015 a sali. Ta trata aki di e formulario di declaracion pa persona residencia na Aruba. Durante luna di september e clientenan lo ricibi nan formulario via post manera custumber. E fecha oficial di otorgamento ta 1 di oktober 2016. Pa ley e clientenan ta haya 2 luna pa yena y entrega e formulario. E ultimo dia pa entrega esaki ta 1 di december 2016.
Prepara documento
Departamento di Impuesto ta recomenda pa cuminsa prepara tur documento necesario relaciona cu entrada y gasto di aña 2015 por ehempel: salario anual, pension di trabou, pension di biehes, pension di viudo of huerfano, entrada di huur di propiedad, entrada di ‘side-jobs’, carta di interes di banco y/of otro instancia, seguro di bida, comprobante di donacionnan haci, comprobante di gastonan di scol di yiu cu ta studia den exterior etc. E clientenan cu tin un empresa propio (eenmanszaak), tambe mester prepara nan relato anual di aña 2015. Den caso cu e cliente mes no por traha e relato anual aki, ta recomendabel pa busca un consehero.
Ayudo pa yena e formulario
Manera custumber, Departamento di Impuesto lo tene su campaña pa yuda su clientenan yena e formulario. Mas detaye lo sigui despues.
Trece copia
Semper mester entrega e formulario original bek na Departamento di Impuesto. Ta recomendabel pa ora di entregamento, trece tambe un copia di e formulario. Asina e cliente por haya un stempel riba su copia cual ta indica e prueba di entregamento.
Yena y entrega e formulario ta un obligacion legal. Door di yena y entrega e formulario na tempo, e cliente ta evita cu e ta haya un cobransa (taxativo) cu boet. E boet ta 5% di e suma di belasting y ta minimo Afl. 250,- y maximo Afl. 10.000,-. Ademas pa medio di e declaracion, e cliente ta haya e oportunidad pa haci uzo di su derecho di deduci su gastonan.
Gerencia di Departamento di Impuesto
15 di september 2016

robotstxt: allowed

filter: keep


text:
Barranquilla2018News
E deporte di BMX a mira accion awe den Weganan CAC
Feddison ta logra termina na un di 4to lugar
E deporte di BMX a mira accion awe den Weganan CAC, caminda nos tin e ciclista Feddison Flanders representando Aruba.
E careda nan a inicia pa 9’or di mainta, na unda Flanders mester a core den tres careda pa asina busca su clasificacion pa e fase final. Den su prome careda a keda na di tercer puesto, di dos careda di 2do lugar y e ultimo careda ta caba na di 3er lugar y asina logra un posicion den e final.
Den e final Feddison a competi cu atleta nan Elite di nan pais. Entre otro Colombia y Venezuela cu ta dos pais grandi den e disciplina di BMX.
E careda tabata uno bastante sera, caminda na inicio e dos ciclista di Colombia a sali di salida 2 y 6 respectivamente y Flanders na di 4. Den e salida e atleta nan aki a sera Flanders y tuma delanteria. A keda bataya t’e final y toch ta keda cortico di e podium pa 1.674 seconde di e prome lugar y .423 miliseconde di e tercer puesto.
Sigur un gran actuacion di Flanders cu awor ta pone su mira riba e Panamericano cu ta tuma lugar otro anja na Lima, Peru.


text:
Pos Chikito: Diasabra algo prome cu 3’or y mey di marduga, durante cu patruya di San Nicolas tabata riba e caminda principal, na altura di Palmita ta sosode un accidente frontal nan dilanti.
Mesora e agentenan a manda pidi pa presencia di ambulance cu urgencia mirando cu na prome instante tabata mustra cu tin dos persona seriamente herida, un di nan tabata tin un corta grandi na su brasa links y kap na cabes.
Na yegada mesora personal di ambulance a controla tur e ocupantenan di e autonan y un di e heridonan a wordo transporta cu urgencia pa hospital.
E motibo di e accidente no ta mucho cla, na e sitio tabata tin dos version ta circulando. E prome tabata e version di e personanan di e Mitsubishi Lancer, kendenan tabata bisa cu un auto lo a sali nan dilanti cu consecuencia, cu nan mester a hala pa e auto y a bay dal contra e Nissan Fuga cu tabata biniendo di direccion contrario.
Na e sitio tambe algun testigo tabata comenta cu aparentemente cu un rato prome nan a mira un di e autonan aki ta pusta cu un Toyota Celica Blanco riba e caminda di San Nicolas pa Pos Chikito.
Pa evita declaracionnan contradictorio, e polisnan na e sitio a pidi pa presencia di specialista di trafico pa haci mas investigacion. Mas sigur mirando e tantisimo daño material. No ta descarta e posibiliad cu velocidad halto lo a hunga un rol grandi den e accidente frontal aki.


text:
NOS SELEKSHON NASHONAL LO ENFRENTÁ US VIRGIN ISLANDS DJABIÈRNÈ, 12 DI ÒKTOBER NA TAMPA! E DIA A YEGA!
Tur kos ta kla pa nos selekshon nashonal enfrentá e selekshon di U.S.Virgin Island, djabièrnè 12 di òktober pa 4’or di atardi den IMG Soccer Stadium aya na Tampa. Esaki durante nos segundo kompromiso bálido di Nations League organisá pa CONCACAF.
Djamars último e grupo di nos selekshon residensiá aki na Kòrsou a biaha pa Tampa pa asina topa esnan residensiá den eksterior. Na yegada di tur e hungadónan di nos selekshon a kuminsá ku e trainingnan komo preparashon pa e kompromiso aki. Apesar di e tempu, ku un tiki mas bientu ku nòrmal, nos selekshon ta tin algun seshon di training ku a kana hopi bon. Pues práktikamente tur kos ta kla pa mañan nos topa kara kara ku U.S. Virgin Islands durante nos segundo enkuentro di e promé buèlta di Nations League.
E siguiente hungadónan a keda selekshoná pa forma parti di nos selekshon ku lo mira akshon durante nos segundo enkuentro di Nations League;
⦁ Eloy Room (PSV)
⦁ Shanon ‘Cheese’Carmelia
(Ijsselmeervogels)
⦁ Elson ‘Sontje’ Hooi (Ado Denhaag)
⦁ Leandro Bacuna (Reading)
⦁ Ayrton Statie
⦁ Rhu-Endly ‘Cuco’ Martina (Stoke City)
⦁ Reangelo Janga (Astana)
⦁ Gervane Kastaneer (NAC)
⦁ Gevaro Nepomuceno (Oldham Athletic)
⦁ Darryl Lachman (PEC Zwolle)
⦁ Charlison Benschop (Fc Ingolstadt)
⦁ Jimbertson Vapor (Scherpenheuvel)
⦁ Rowendy Sumter (Scherpenheuvel)
⦁ Jarzinho Pieter (Centro Dominguito)
⦁ Jurensley Martina (Jong Holland)
⦁ Brandley Kuwas (Heracles)
⦁ Quintin Jacoba (Kozakken Boys)
⦁ Jurich Carolina (NAC)
⦁ Michaël Maria (Fc Twente)
⦁ Jaffar Arias (Fc Emmen)
⦁ Suently Alberto (Sparta)
⦁ Quenten Martinus (Urawa Reds)
⦁ Jeremy de Nooijer (Sherrif Tiraspol)
Tur ku ke sigui e partido aki lo por bishitá nos página di Facebook; Nosta12 pa download e
‘link’ di e wega aki i asina keda informá di tur kos rondó di nos selekshon nashonal. Tambe por keda na altura di diferente rifa ku nos lo tin pa gana karchi pa nos terser kompromiso di Nations League.
Manera ya ta konosí, nos terser partido lo ta kontra Guadeloupe e tambe ta hunga aki na Kòrsou i lo tuma lugá den Stadion Ergilio Hato pa 8’or di anochi. Por kumpra karchi adelantá for di 15 di òktober próksimo na FFK bou di ora di ofisina, Botika Mampuritu, Beep Beep, 4th of July snèk na Barber, pòmp di gasolin Santa Maria, serka Sport Spot Boutique & More na Santa Maria pegá ku trùk di pan Komelon i na Restorant Trafasie pegá ku Don Bartolo.
E preisnan pa e diferente sekshonnan ta lo siguiente:
⦁ SEKSHON A: VIP ta kosta Fl.150,- (inkluso konsumo)
⦁ SEKSHON B: Bou di tribunanan kubrí ta Fl.30,- te ku 31 òktober i di promé di
novèmber pa 19 di novèmber e preis ta bira Fl.50,-
⦁ SEKSHON C: Tribunanan no kubrí ta Fl.20,- te ku 31 òktober i di promé di
⦁ novèmber pa 19 di novèmber e preis ta bira Fl.30,-
⦁ SEKSHON D: Mucha te ku 12 aña ku 60+ ta paga Fl.10,- den sekshon general
Ainda nos tin algun di suèter di kolekshon nobo di nos selekshon nashonal ku ta Nike original na balor di Fl.75,- i nos a sobra e famoso shalnan di nos selekshon na balor di Fl.25,-.
Ámbos optenibel na FFK bou di ora di ofisina.
Pasa buska di bo pa asina bo bin sostené i apoya nos hungadónan.
Kumpra bo karchi trempan pa bo sigurá bo lugá!


text:
Recepten - Lumpia ken no konose manera nos ta yame den boka di pueblo lumpia chinees. Kada snek of toko chinee bota hanja lumpia kayente bros hasa anto bon yena, awe hopi a pidi i aki nos ta bin ku e reseta pabo.
Omelet:
Bati 5 webu huntu ku un tiki lechi di awa, aromat, peper na smak.
Hasa e omelet fini den un panchi grandi, pa kada un loempia a wordu usá un omelet kompletu.
(Bo por hanja loempiavellen kla kaba na toko nan surnam of chinees)
E mansa estilo di un papa pa lora e loempianan aden:
1½ Harinja di pan (absolutamente NO zelfrijzend) (selfrising)
Solamente tarwebloem of patentbloem.
Esaki ta pa evita pa e mansa sali menos brutu y hincha di mas den zeta.
1¼ telep di salu
1 telep di curriepoeder
1¾ kopi awa.
Bati tur kos huntu bon na manera ku e mansa aki ta keda fluhi. (vast vloeibaar)
Kue un loempiavel buta e omelet riba dje y buta un tiki relleno ariba.
Dobla e sakinan huntu den style di un envelop. (kiermen e punta abou prome kaba rechts dobla manda aden i despues e links, boltu e omelet sigi mane ku e abou, rechts, links i sigi te ora e kaba.
Dop e loempia den e mansa.
Keinta bo zeta na temperatura moderá y hasa e loempianan goudbruin.
Relleno pa e lumpia nan:
1 kilo di pia di galinja herebe y plumá na chikitu.
1 kilo di tauge ( boonchi di nasigori )
1 saku di 400 gram di soepgroente ( fijn gesneden )
1 pida promente
1 taki di selderij ( fijn gesneden )
1 pa 2 wortel ( winterpeen ) raspá o kortá na repi
( Bo por usa pida kolo sea spitskool of groene kool si bo ke )
sibojo blancu kortá na repi fini.
Kushina e ingredientenan huntu exepto e tauge. Ta buta e tauge komo ultimo den e wea ora ku paga e stof djis pa e tauge hanja e damp di kajente.


text:
Huidige artikelen
Artikelen uit augustus 2015
18-8-2015 - Diabierna awo ta e ultimo dia cu por entrega declaracion y paga BBO/BAZV di juli 2015
A duna prolongacion di termino debi cu tin cliente cu no a ricibi nan formulario di declaracion na tempo
Lees meer...
13-8-2015 - Mester registra un propiedad pa grondbelasting
ORANJESTAD – Relaciona cu cobransa di grondbelasting 2015, Departamento di Impuesto ta duna e siguiente informacion.
Tur propietario di un propiedad inmobil mester paga grondbelasting. E propiedad por ta un cas, edificio comercial of t... Lees meer...
8-8-2015 - Cobransa di grondbelasting 2015 a sali
1-8-2015 - E paketenan di BBO/BAZV cu e formularionan nobo di declaracion a sali
E formularionan ta valido pa e lunanan di juli te cu december 2015
Lees meer...


text:
Tempo a cambia. Pa di prome biaha den historia di Aruba, bon gobernacion ta haya un luga prominente den e programa di gobernacion, riba dje di un coalicion. Esey ta bon noticia. Naturalmente tin e skepticonan cu ta mustra cu papel tin pasenshi y ta acepta tur cos. Pero ami si tin speransa. Awor cu a describi’e asina cla den programa di gobernacion, aki aya hasta cu un planificacion den tempo, comunidad tin un instrumento concreto pa ranca gobierno na su orea si e no tene su mes na su intencionnan. Pasobra esey ta unico solucion pa Aruba: no ta tanto e partidonan ta forma e alternativa principal pa un rumbo nobo, sino ciudadano individual, organisado civil y instituto independiente cu ta sali for di nan escondite y ta sali na vanguardia di comunidad di cual nan ta forma parti y ta tene e partidonan na nan promesanan.
Cual ta e intencionnan principal di gobernacion? Na prome luga un investigacion di e situacion (financiero) real. Como cu transparencia no tawata nada di gaba durante e ultimo gobernacion, un inventarisacion real ta inevitabel. Con nos situacion financiero ta di berdad? Awor cu dentro di poco mester cuminsa paga e proyectonan di PPP, ki impacto nan lo tin riba e presupuesto cu ya caba ta hopi vulnerabel, e totalidad di debe y pues e interes cu mester paga? A base di esey, cual ta nos opcionnan y…nos lo logra realisa concretamente algo di e plannan bunita cu ta para den e acuerdo di gobernacion?
Pero esey ta leu di ta lo unico. E nombracion (politico) di (mucho hopi) personal (incapacita) den departamento di gobierno y e negligencia di e administracion financiero a obstaculisa desaroyo necesario. No solamente mester traha duro awor den departamento na un cambio di mentalidad, sino tambe na un organisacion na unda produccion di relato na fin di cada kwartaal ta bira normal y na unda ta entrega cuenta anual dentro di maximo 1 luna despues cu e aña a termina.
Ta di spera cu por fin lo ehecuta e analisis di tarea nucleo (kerntakenanalyse) cu a entrega e gobierno di MEP mas cu 10 aña pasa y cu di biaha a disparce den un lachi hundo. Asina gobierno por duna contenido na su intencion pa baha gasto di personal substancialmente y pa aumenta e eficiencia y efectividad di e aparato gubernamental. E depolitisacion di e maneho di personal tambe lo hiba na un mehoracion di calidad di e aparato gubernamental y na un reduccion grandi di e gastonan. Den combinacion cu introduccion di HBRA (Herziening Bezoldingingsregeling Ambtenaren) cu mester a tuma luga mas di 25 aña pasa caba, esaki por resulta na economisacion concreto y considerabel y por elimina e existencia di situacion absurdo den nos sistema salarial actual.
E partidonan tambe tin como intencion pa percura pa e instancianan di conseho y control haya suficiente medio y pa trata nan ‘cu respet’. Si e ultimo aki ta nifica cu e organonan aki ta haya un posicion completamente independiente (p.e. pa cu nombracion di nan personal) y cu no solamente lo lesa nan rapport sino cu nan lo forma e base pa tratamento di presupuesto y pa evaluacion serio di maneho cu a hiba, esey lo nifica un paso grandi pa dilanti cu hopi consecuencia positivo.
Introduccion di e Ley Financiamento di Partido Politico, un Camber di Presupuesto y un Camber di Integridad dentro di 1 aña, den caso cu di berdad lo cumpli y cu lo forma nan cu hende cu no ta politicamente liga, no solamente lo resulta den confiansa na Aruba mes, pero tambe cerca e partnernan di Reino. Mescos ta conta pa e otro leynan (manera esun tocante screening di minister, no solamente prome, pero hustamente tambe despues!) cu tin e intencion pa mehora integridad di gobernacion. Di e manera aki e partidonan envolvi no ta limita nan mas na reconoce e tantisimo fayonan, pero aparentemente nan tin e proposito serio pa elimina y mehora nan riba termino corto.
Na mesun manera e intencion pa por fin renoba e Ley di Compatibilidad (despues di decada cu ta ‘traha’ riba dje) y e atencion special pa ehecucion corecto di e reglanan di destaho (cu semper a hiba na abuso), ta mehoracion importante cu lo aumenta e integridad di gobernacion considerablemente.
Tur e iniciativanan aki y mas riba tereno di bon gobernacion cu e partidonan envolvi a pone como enfoke di nan maneho, ta duna speransa cu nan ta serio. Pero ta depende pa gran parti di e ‘guia’ necesario di comunidad si di berdad nan lo logra nan metanan.


text:
ORANJESTAD (AAN): Aruba lo bay haya toter nobo (baki nobo) pa benta sushi aden. DIARIO a compronde cu Serlimar ya a cuminsa remplasa barinan na Gold Coast y reemplasa esakinan pa nan barinan eco-friendly. Esakinan ta specificamente pa condominio y apartamentonan.
Señora Twyma van der Biezen a splica cu a cuminsa na Gold Coast, pasobra e ta un di e complehonan di vivienda cera cu Serlimar tin como cliente. E meta ta pa nan sigui cu introducimento di e barinan nobo aki. Pa locual ta trata e mercado residencial y casnan particular, nan lo ricibi otro tipo di bari. Serlimar ta na altura cu tin un problema grandi di barinan kibra den e mercado residencial y pronto lo haya barinan nobo pa cuminsa remplasa.
Serlimar ta orguyoso cu e color di e barinan di Gold Coast. Un neon berde y oranje cu e logo di Serlmar riba dj’e cu ta diversifica nan mes den e sector di e maneho di desperdicio. E ta completamente reciclable, eco-friendly y ta traha a base di etanol cu ta worde proceso di matanan di caña. Esaki ta e mesun idea cu Serlimar kier introduci den e mercado residencial.


text:
Articulo 33 ta duna cierto ambtenaar cierto poder pa por controla ora cu topa cu personanan cu ta trahando na negoshinan. Sra. Trudy Hassel, di Migracion Aruba ta splica.
Ta pidi e personanan aki pa nan identidad y nan permiso, cual ta pidi pa ta original. Motibo di esaki ta cu nan experiencia di añanan largo na Guarda Nos Costa ta falsifica documentonan, y ta cana cu copianan. Un copia ta facil pa falsifica. P’esey no ta acepta copia pero original. Ta aplaudi doñonan di trabao, den nan file nan tin copia di e permiso di cada empleado. Ora cu Guarda Nos Costa haya e copia aki, ta bay control’e den nan sistema hutno cu DIMAS/SIRSA pa wak si e gegevensnan ta veridico.
Pero si ta controla na un luga unda ni e doño di trabao of e empleado tin documento cu por wordo verifica como original y bon, e persona lo wordo treci na Guarda Nos Costa, unda lo sigui cu e investigacion, cual ta e proceso normal.
Guarda Nos Costa na varios ocasion a haya nan cu e persona cu a trece e centro di detencion, ora di check en berdad nan tin nan permiso. Nan por evita esaki door di cana cu nan documentonan original.
Den caso cu e permiso a caduca, e persona ta haya 3 luna pa entrega un peticion pa extension. Pero den practica hopi hende no ta cumpli cu e rekisito pa 3 luna prome nan haci nan peticion pa prolongacion. E ora e persona ta wordo treci Guarda Nos Costa, pa check den SIRSA pa por verifica si enberdad e permiso lo wordo saca. Si acaso DIMAS confirma na Guarda Nos Costa, nan lo bay duna e permiso un “meldingsplicht cu werkverbod” te ora cu DIMAS saca e permiso y ta legal pa por traha, segun Sra. Trudy Hassel, di Migracion Aruba.


text:
PERSEVERANCIA
E ta un curso di accion cu ta persistente y consistente, specialmente ora tin dificultadnan of descurashamento. Kico ta bo meta, bo proposito, bo vision? Bo yamada ta unico. Regosiha den e speransa di e Gloria di Dios. Persevera!...
Principio 4: GOSO! Goso ta algo hopi profundo, apesar di bo situacion. E ta mas cu djis ta contento. Laga bo cas ta un luga caminda tin siguridad, caminda bo famia por pasa pret, y caminda tin e luz di Cristo. Corda cu goso NO por wordo cumpra!...
Pa crea un hogar cu tin goso, paz y sanidad, ta rekeri responsabilidad, disciplina, respet y inversion. Nos mester scoge pa stima. Scoge pa inverti di nos mes. E ta un decision! Y tur esaki ta cuminsa na cas....


text:
Lefèvre d’Étaples—E Tabata Ke pa Hende Komun Konosé e Palabra di Dios
NA KOMIENSO di dékada di 1520, riba un djadumingu mainta, e habitantenan di Meaux, un pueblito chikitu serka di Paris, no por a kere loke nan a tende den misa. Nan a skucha lesamentu di e Evangelionan den nan propio idioma, esta, franses, en bes di latin.
E traduktor ku a tuma e inisiativa pa tradusí Beibel na franses tabata Jacques Lefèvre d’Étaples, (na latin, Jacobus Faber Stapulensis), kende despues a skirbi su bon amigu un karta i bis’é: “Bo no por kere kuantu Dios ta motivá hende komun den algun pais pa nan aseptá su Palabra.”
Na e tempu ei, iglesia katóliko i e teólogonan na Paris tabata oponé tur uso di tradukshonnan di Beibel den idioma komun. Pues, kiko a motivá Lefèvre pa tradusí Beibel na franses? I kiko el a hasi pa yuda hende komun komprondé e Palabra di Dios?
EL A BUSKA E BERDADERO NIFIKASHON DI E SKRITURA
Promé ku Lefèvre a bira un traduktor di Beibel, el a dediká su mes na restorá e berdadero nifikashon di obranan klásiko di filosofia i teologia. El a ripará ku durante siglonan nifikashon di hopi teksto di antigwedat a kambia i ta kontené erornan. Den su afan pa haña e berdadero nifikashon di e tekstonan ei, el a kuminsá un estudio profundo di e Beibel standart di Iglesia Katóliko, e Vulgata Latin.
Su estudio sinsero di e Skritura a lag’é yega na e konklushon ku un “estudio di bèrdat divino ta e úniko kos ku ta trese . . . berdadero felisidat.” P’esei Lefèvre a stòp di studia filosofia i a dediká tur su tempu i energia pa tradusí Beibel.
Na 1509, Lefèvre a publiká un estudio den kua el a kompará sinku diferente vershon di e Salmonan na latin, * inkluso su mes korekshon di e Vulgata. Kontrali na e teólogonan di su tempu, el a purba di haña e “berdadero nifikashon” di e pasashinan bíbliko. Su método pa interpretá e Skritura tabatin un influensia grandi riba otro ekspertonan riba tereno di Beibel i algun reformista.—Wak e kuadro “ Lefèvre Su Obranan Tabatin un Gran Influensia Riba Martin Luther.”
Lefèvre, kende a lanta komo un katóliko, tabata konvensí ku e úniko manera pa reformá e iglesia tabata si hende komun siña loke e Skritura ta bisa. Pero kon hende komun por a komprondé e Skritura si den e tempu ei mayoria parti di Beibel tabata skirbí na latin?
UN TRADUKSHON DI BEIBEL DISPONIBEL PA TUR HENDE
Lefèvre tabatin un amor profundo pa e Palabra di Dios i tabata determiná pa tradusí Beibel i hasié disponibel pa mas tantu hende posibel. P’esei, na yüni 1523, el a publiká un tradukshon na franses di e Evangelionan den dos tomo. E tabata di tamaño chikí i a kosta ménos ku un edishon regular, loke a hasié mas ekonómiko pa hende ku no tabatin muchu moda.
E hendenan tabata entusiasmá i no a pèrdè pa gana. Tantu hòmber komo muhé tabata asina ansioso pa lesa Hesus su palabranan den nan propio idioma ku den djis un par di luna e promé 1.200 ehemplarnan a kaba.
EL A DEFENDÉ BEIBEL FIRMEMENTE
Den Lefèvre su introdukshon di e Evangelionan, el a splika ku el a tradusié na franses ya asina “e miembronan humilde” di iglesia “por ta sigur di e bèrdatnan den e Evangelionan meskos ku esnan ku tin e bèrdatnan ei na latin.” Pero dikon Lefèvre tabatin asina tantu interes pa yuda hende komun haña un bon komprondementu di e siñansanan di Beibel?
Lefèvre tabata konsiente ku siñansa i filosofia di hende a influensiá Iglesia Katóliko. (Marko 7:7; Kolosensenan 2:8) I e tabata konvensí ku a bira tempu pa “proklamá e Evangelionan rònt mundu pa doktrinanan falsu no desviá hende mas.”
Tambe Lefèvre a hasi esfuerso pa saka na kla rasonamentu falsu di hende ku tabata oponé e tradukshon di Beibel na franses. Ademas, el a saka na kla nan hipokresia i a bisa: “Kon nan por siña [hende] pa kumpli ku tur e mandamentunan di Hesukristu si nan no ke pa hende komun mira i lesa e Evangelionan di Dios den nan mes idioma?”—Romanonan 10:14.
No ta nada straño anto ku e teólogonan na Sorbonne, e Universidat di Paris, a purba di silensiá Lefèvre. Na ougùstùs 1523, nan a stroba hende di tradusí Beibel i di duna splikashon riba tekstonan bíbliko ya ku pa nan eseinan tabata “algu peligroso pa iglesia.” Si e rei franses, Fransisko I, no a intervení, nan lo a kondená Lefèvre komo un rebelde.
EL A KABA SU TRABOU “DEN SILENSIO”
Lefèvre no a laga debatenan pisá tokante su trabou strob’é di tradusí Beibel. Na 1524, ora el a kompletá su tradukshon di e Skritura Griego (e asina yamá Tèstamènt Nobo), el a saka un vershon franses di e Salmonan ya asina hende por a hasi orashon “ku mas deboshon i sintimentu.”
Mesora teólogonan na Sorbonne a eksaminá a fondo e tradukshon di Lefèvre. Djis despues, nan a manda pa kima Lefèvre su tradukshon di e Skritura Griego públikamente i a bisa ku algun di su otro trabounan tabata “promové e rebeldia di Luther.” Ora e teólogonan a manda yam’é pa e por a defendé su punto di bista, el a disidí di keda ketu i hui bai Strasburgo. Einan, den silensio el a sigui tradusí Beibel. Aunke algun hende a mir’é pa un kobarde, el a pensa ku esei tabata e mihó manera pa respondé hende ku no tabatin apresio pa e presioso “pèrlanan” di e bèrdat di Beibel.—Mateo 7:6.
Kasi un aña despues ku Lefèvre a hui, Rei Fransisko I a nombr’é komo tutor di Charles, e rei su yu hòmber di kuater aña. E trabou akí a duna Lefèvre sufisiente tempu pa e kaba di tradusí Beibel. Na 1530, ku aprobashon di Emperador Charles V, Lefèvre a laga imprimí su tradukshon di Beibel na Antwerpen, Bèlgika. *
E NO POR A MIRA SU SOÑO REALISÁ
Durante henter Lefèvre su bida, el a spera ku iglesia lo a bandoná tradishon di hende i bolbe na konosementu eksakto di e Skritura. E tabata kere firmemente den “e derecho, sí, e responsabilidat, ku kada kristian tin pa lesa i siña tokante Beibel.” P’esei el a traha asina duru pa hasi Beibel disponibel pa tur hende. E kier a mira e iglesia reformá. Ma aunke e deseo ei no a kumpli, sin duda el a logra yuda hende komun konosé e Palabra di Dios.
^ par. 8 E Fivefold Psalter tabata kontené sinku vershon di e Salmonan den kolòmnan separá i a inkluí un tabèl ku títulonan ku ta referí na Dios. Tambe e vershon akí ta inkluí e Tetragrámaton, e kuater lèternan hebreo ku ta representá e nòmber di Dios.
^ par. 21 Sinku aña despues, na 1535, e traduktor franses Olivétan a saka su tradukshon di Beibel basá riba e idiomanan original di Beibel. Ora e tabata tradusí e Skritura Griego, el a dependé hopi riba e tradukshon di Lefèvre.


text:
ORANJESTAD – Durante e siman aki dia 19 pa 23 di April e atleta di Crossfit Myron Speyer lo tin cu hasi...
ORANJESTAD – Diasabra cu pasa a tuma lugar e prome evento di Crossfit Open 2018 na Aruba, cual a tuma lugar na¬†Muscles...
ORANJESTAD – Diasabra merdia nos a bishita Muscles and Lungs unda tawata tumando lugar e di dos siman di e Crossfit Open...
ORANJESTAD – CrossFit Open 2017 ta un competencia national y international unda e atletanan ta midi nan limite y forza cu otro...
ORANJESTAD – E noticia semper ta jega inespera, na un manera hopi dificil pa accepta. E palabra so ta trece un miedo...


text:
Dikon Tin Asina Tantu Sufrimentu?
Pa nos por komprondé pakiko tin asina tantu sufrimentu i dikon e esfuersonan humano pa kaba ku esaki a frakasá, nos tin ku haña sa kiko realmente ta kousa sufrimentu. Aunke tin vários kousa i hopi faktor enbolbí, nos por ta kontentu ku Beibel ta yuda nos identifiká nan. Den e artíkulo akí nos lo analisá sinku motibu básiko dikon tin asina tantu sufrimentu. Nos ta invitá bo pa tuma tempu i eksaminá kiko Beibel ta bisa i mira kon e ta yuda nos yega na rais di e problema akí.
RESULTADO DI MAL GOBERNASHON
Beibel ta bisa: “Ora ku un malbado ta goberná, pueblo ta suspirá.”
Historia ta yen di ehèmpel di diktador ku a goberná ku man duru i kousa hopi sufrimentu pa nan pueblo. Klaru ku no ta tur dirigente polítiko ta goberná di tal forma. Algun tin bon intenshon. Pero unabes nan yega na poder, hopi biaha nan ta ripará ku konflikto interno i lucha pa poder ta frustra nan esfuersonan. Otronan ta hasi mal uso di nan poder pa saka probecho riba kustia di pueblo. Henry Kissinger, eks-sekretario di estado di Merka, a yega di bisa: “Historia ta un suseshon di esfuersonan ku a frakasá, di aspirashonnan ku no a materialisá.”
Beibel ta indiká tambe ku “no ta keda na hende pa dirigí su pasonan.” (Yeremías 10:23) Hende imperfekto no tin e sabiduria ni e vishon nesesario pa dirigí nan mes asuntunan ku éksito. Si un hende no por dirigí ni su propio pasonan, kon e ta hasi dirigí esnan di henter un nashon? Bo ta komprondé awor dikon gobernantenan no por kaba ku sufrimentu? De echo, den mayoria di kaso, ta mal gobernashon ta e kousa di sufrimentu!
INFLUENSIA DI RELIGION FALSU
Hesus a bisa: “Na esaki tur hende lo sa ku boso ta mi disipelnan, esta, si boso ta stima otro.”
Lidernan religioso di tur denominashon ta prediká tokante amor i union. Ma echo ta ku nan no a yuda nan miembronan kultivá un amor sufisiente grandi pa vense prehuisio. En bes di yuda nan kultivá amor, hopi bes religion mes ta fomentá divishon, odio i pleitu entre hende i nashon. E teólogo Hans Küng a bisa den e parti final di su buki Christianity and the World Religions: “E luchanan polítiko mas ferviente i kruel ta esnan ku religion a okashoná, inspirá i legalisá.”
Ademas, lidernan di hopi religion a aprobá relashon seksual pafó di matrimonio i tambe homoseksualidat. Esei a hiba na un eksploshon di enfermedat, aborto, embaraso no deseá i matrimonio i famia kibrá, loke a resultá den hopi doló i angustia.
IMPERFEKSHON HUMANO I DESEONAN EGOISTA
“Kada hende ta ser poné na prueba ora e ser atraí i sedusí pa su mes deseo. Anto ora nutri e deseo, e ta duna lus na piká.”
Debí na e imperfekshon ku nos a heredá, nos tur tin e tendensia di faya, i tambe nos tin ku lucha kontra e impulso di ‘hasi loke nos karni ta deseá.’ (Efesionan 2:3) Ma ora nos haña un mal deseo i un oportunidat presentá pa kumpli kuné, e lucha ta bira mas duru ainda. Si nos entregá na deseonan robes, e konsekuensianan por ta fatal.
E outor P. D. Mehta a skirbi: “Gran parti di nos sufrimentu ta debí na nos mes mal deseonan, nos korementu tras di plaser desenfrená i egoista, nos kudishi i nos ambishon.” Mal deseo i tur tipo di adikshon—na alkohòl, droga, wega di plaka, sèks i otro kosnan—a hiba hopi “hende respetá den komunidat” na ruina i a kousa hopi sufrimentu na nan famia, amigu i otro hende. En bista di imperfekshon humano, nos ta di akuerdo ku loke Beibel ta bisa: “Henter kreashon huntu ta sigui keña i ta keda den doló.”
PODER DI SPIRITUNAN MALBADO
Beibel ta mustra ku ta Satanas ta “e dios di e mundu akí” i ku otro spiritunan malbado i poderoso, esta, e demoñonan, a uni kuné.
Meskos ku Satanas, e demoñonan akí tambe ta kontrolá i gaña hende. Apòstel Pablo a atmití esaki ora el a bisa: “Nos lucha no ta kontra karni i sanger, sino kontra gobièrnu, kontra outoridat, kontra gobernante di mundu di e skuridat akí, kontra forsanan spiritual di maldat den lugánan selestial.”
Aunke e demoñonan gusta tormentá hende, esei tòg no ta nan meta prinsipal. Loke ta interesá nan mas ta pa alehá hende for di Yehova, e Dios Haltísimo. (Salmo 83:18; Revelashon 4:11) Astrologia, magia, hasimentu di bruha i miramentu di destino ta djis algun di e práktikanan ku e demoñonan ta usa pa gaña i kontrolá hende. Ta p’esei Yehova ta spièrta nos di e peligernan ei i ta protehá tur esnan ku ke oponé Satanas i e demoñonan.
NOS TA “DEN E ÚLTIMO DIANAN”
Un dos mil aña pasá, Beibel a bisa: “Sa esaki: den e último dianan lo bini tempunan krítiko, difísil pa trata kuné.”
Pa mustra dikon tempu ta krítiko, Beibel ta sigui bisa: “Pasobra hende lo stima nan mes, stima plaka; nan lo ta bromadó, arogante, . . . sin kariño; nan lo no ta dispuesto pa sera ningun akuerdo; nan lo ta kalumniadó, sin dominio propio, feros, sin amor pa loke ta bon, traidor, kabesura, hinchá di orguyo, ku ta stima plaser en bes di stima Dios.” Pues, un di e motibunan prinsipal pakiko tin tantu sufrimentu aworakí ta pasobra nos ta bibando “den e último dianan.”
En bista di loke nos a kaba di konsiderá, no ta bisto awor dikon hende, apesar di tur nan bon intenshonnan, no por kaba ku sufrimentu? Pero unda nos por haña yudansa? Nos tin ku akudí na nos Kreador, kende a primintí di “destruí e obranan di Diabel” i su siguidónan. (1 Huan 3:8) E siguiente artíkulo lo bai mustra kiko Dios lo hasi pa kaba ku tur kousa di sufrimentu.


text:
Paradera – Diabierna atardi tawata un atardi bastante druk pa departamento di trafico.
Algo pasa di 5:30 p.m, un otro accidente ta sosode na Paradera caminda lo tawata tin un persona herida.
Ambulance tambe tawata direccion pa e accidente, mirando cu informacion a drenta cu ta trata di un mucha.
E accidente a sosode na e rotonde di e santana di Paradera.
Segun nos a compronde, e Toyota Prado biniendo for di Blumond a dal e Toyota stationwagon. Unda e impacto tawata cu ta parti patras lo tawata tin un mucha.
Ambulance na su yegada a bay trata e herido.


text:
Abuso Sexual contra menor:
Diahuebs atardi nos a haya e informacion di un caso serio cu a sosode na un hotel low-rise banda di Eagle. Tur autoridad comptente a wordo notifica y varios departamento a acudi na e sitio.
Tur cos ta indica cu algo teribel a sosode, ora cu un menor di edad posiblemente por a wordo viola sexualmente.
Esaki a percura pa un tension halto na e hotel y serca e miebmronan di famia, ora a bin descubri e acto aki. KZP a wordo notifica y tambe Slachtoffer Hulp a presenta pa asina brinda ayudo na esnan afecta. E detayes di e caso ta hermeticamente cera pa asina por hiba un investigacion profundo.
Nos ta den siman di vakantie unda tin hopi famianan ta keda na hotel y acompanja pa hopi mucha. Tambe tin e menornan cu ta bay pasa dia serca conocirnan. Algo lamentabel a sosode cu awor ta den man di autoridad pa asina conduci un investigacion riba kico exactamente a sosode.
Caso grave di violacion di menor na un low-rise hotel
Abuso Sexual contra menor:


text:
Wednesday, January 30, 2013
CARNAVAL 2013 – lema ta: “Dwal Den Carnival” E celebracion cu ta wordo yama “Carnaval”, tabata un invension religioso como un despedida na e deseonan di carni te na Cuaresma. Y Cuaresma ta cuminsa ariba Diarason di Shinishi, cual tambe ta pertence na e mes un organisacion religioso. Ariba e diarason ey, e fielnan cu ta pertenece na e religion ey ta ricibi un crus marca ariba nan frenta cu shinishi. Anto e sacerdote religioso cu ta marca e crus, ta bisa na e persona: Stof bo ta, y na stof bo lo bo bolbe. Anto e dianan cu ta sigui despues di a ricibi e marca di un crus ariba su frenta, e religosonan ta ocupa nan mes cu yunamento, y no ta come carni ariba diabierna, etc. Ademas, ta evita fiestamento y bistimento luhoso y colorido. Hopi damanan tabata bisti sea na row of blanco. E periodo religioso ey, ta sigui te na Pasco Grandi, of sea Pasco di Resureccion. E palabra “CARNAVAL” , ta nifica un despedida na e carni pa un tempo, pues no pa semper. Y e idea religioso tabata, pa no duna e carni of sea e naturalesa humano su deseonan pa un tempo. Pero despues cu e tempo ey pasa, por sigui biba manera custumbra. Siendo cu ami a pasa personalmente den e episodionan ey, mi por bisa maske ta algo tocante di e adventura religioso ey. Kere of no, pero alomenos pa un tempo mi tabata masha religioso apesar di un naturalesa bergonsosamente corumpi y malo. Pero bolbiendo na e Carnaval; no ta tur hende ta perverso y corompi. Semper tabatin personanan sinceramente fiel na nan religion. Pues nos por bisa: hendenan sinceramente gaña. Scitura ta yama esey “biba den scuridad”. Y un cos ta sigur, tristamente y lamentablemente sigur, cu te ariba e dia aki, multitudnan ta bibando den scuridad, y den peligro di perdicion eterno, ariba e islanan aki, y tambe den henter mundo Scritura Santo ta bisa nos masha cla mes y cu sumo autoridad cu: “No tin salbacion den ningun otro, pasobra bou di cielo, no tin otro nomber duna na hende, pa medio di cualo nos por wordo salba.” (Echunan 4:12) Nos Señor y Salbador JesuCristo a duna of entrega Su mes, pa E libra nos di tur pica. Y pa e motibo ey, El a wordo mata ariba un crus. Y ta net eynan mes, ariba un crus, Dios a pone den djE, e picanan di henter humanidad. P’esey no tin nada straño ora cu nos ta lesa e sentencia aki den Scritura cu ta bisa: “Con nos por scapa, si nos neglisha un salbacion tanto grandi asina? (Hebreonan 2:3) Bolbiendo un momento na e dianan di ignorancia di nos grandinan, kendenan apesar di nan ignorancia tabata hopi deboto. Compara esey cu awe aki na Aruba, y e otro islanan tambe. Nan no tabatin un Beibel, pasobra e siñansa religioso e tempo, tabata considera esey un peliger pa e religion dominante den e Islanan. Pero toh nan tabata hopi cuidadoso den nan sistema di bida. Compara nan sistema di bida cu awe den e Islanan. Mira con mayornan mes ta encurasha nan yiunan pa tuma parti den loke ta immoral y baho. Sigur cu lo tin algun mayornan cu ta hopi preocupa. Pero, e presion di e multitud, y e spirito di rebeldia cu ta gobernando den henter mundo awe, ta causa con hopi mayornan ta perde nan autoridad, anto for di tempran. Pero nos ta cera cu e spiertamento y e conseho aki: Nos tin un Tata den cielo cu conoce cada uno di nos net manera nos ta. Y toh E ta stima nos di tal manera, cu E no a spar ni Su unico Yiu, ma a entregu’E pa nos tur. P’esey kere den Señor JesuCristo, y lo bo ta salba; abo y e hendenan di bo cas. B&B Henriquez
Posted by Bicento & Betty Henriquez at 7:40 AM No comments:
Tuesday, January 8, 2013
EXAMINACION Scirbiendo na e Iglesia di Dios cu tabata den Corinto, hunto cu e rumannan den Cristo cu tabata biba na Acaya; e Apostel a bisa nan lo siguiente: “Examina boso mes pa mira si boso ta den e fe, purba, of test boso mes. Boso no ta realisa cu Cristo Jesus ta den boso? Solamente claro, si boso faya den e prueba?” Lesa 2 Corintio. 13:5-10. Examinacion ta algo masha comun na tur parti di mundo. Mira cuanto automobilnan ta core continuamente ariba e pida baranca aki, cu yama Aruba. Y cada manehado di e autonan aki, mester tin un prueba cu el a pasa su examinacion pa maneha un automobile, cu exito. Di otro manera, e lo wordo castiga segun Ley. Mescos e ta den tur otro ramo di ocupacion. Y den tur caso e ta algo personal. Cada uno di nos tin su responsabilidad. Mescos e ta, amigonan di tur edad, den nos realacion cu nos Tata Celestial. Cada uno di nos mester examina su mes si nos ta den e fe di acuerdo cu Scritura Santo. Esey ta nifica cu nos no por depende ariba e fe di un otro persona pa nos salbacion y bida eterno. Nos no por depende ariba e fe di nos mayornan pa nos drenta e Reino di Cielo. Un esposa no por depende ariba e fe di su esposo pa su salbacion. Cada uno di nos lo duna cuenta di su mes na Dios. Lesa sin falta Rom. 14:1-23. Ey nos ta lesa masha cla cu cada un di nos lo duna cuenta di su mes na Dios. Lesa tambe den e buki di Rebelacion 20:12-15, of lesa henter e capitulo ey. Ey nos ta lesa lo siguiente: “Y mi a mira e mortonan grandi y chikito para dilanti di e trono, y bukinan a wordo habri.Un otro buki a wordo habri cual ta e buki di bida. E mortonan a wordo huzga di acuerdo cu loke nan a haci manera e ta scirbi den e bukinan.” Anto e versiculo 15 ta conclui bisando, “Si cualke persona su nomber no a wordo haya scirbi den e buki di bida, el a wordo tira den e tanki di candela." Lesa pa bo mes Rebelacion 20:11-15. Pone atencion cu aki ta tur ser humano ta inclui. Y esey ta nifica simplemente cu tanto e riconan y e pobernan lo ta presente. Ey lo ta presente esunnan cu tabata emperadornan, of reynan, of presidentenan, specialistanan, miyonarionan, cientificonan, etc., etc. P’esey, O stimanan, e ta asina importante pa cada uno di nos examina nos mes si nos ta den e fe , si of no. Corda esaki bon. E no por ta si y no na e mes un tempo. E ta esun of e otro. Sea cu nos ta den e fe, of sea cu nos no ta. Awor por bin e pregunta aki: KICO den “E FE” ta nifica? Ta di cual religion e ta papiando aki? Amigonan stima pa Señor Su mes; aki e no ta papiando di ningun religion. Pero aki e ta papia di e fe personal den Cristo Jesus nos Señor. Scritura ta enfatisa e berdad aki bisando nos lo siguiente: “Y no tin salbacion den ningun otro, pasobra bao di cielo, no tin otro nomber duna na hende, pa medio di cual nos mester wordo salba.” Lesa pa ehempel: Echunan 4:8-12. Amigonan di tur edad; sea sigur cu e loke e Apostel Pablo a proclama mas cu dos mil añanan pasa, ta keda mescos te awe. E berdad ta keda, cu ta fe den Cristo solamente ta salba nos. Y ta solamente den Cristo nos ta scapa e rabia husto di Dios. Sea huicioso, y scapa awe mes dor di repenti y pone bo fe den Cristo nos Salbador. Esey ta unda nos mester examina nos mes, hacienda nos mes e pregunta: Mi a repenti di picanan y deposita mi fe di henter mi curason den Cristo? Sea sigur amigonan, y sea masha sigur; cu pordon di picanan, y bida eterno ta haya solamente den Cristo. Tur e profetanan for di principio di historia humano, a testifica tocante nos Señor y Salbador Jesus, e Yiu di Dios. SEA SABI Y REPENTI AWE, Y PONE BO FE DEN DJE.
Posted by Bicento & Betty Henriquez at 5:25 AM No comments:
Subscribe to: Posts (Atom)


text:
Kiko Avalos – El Blunt De Chocolate (Estudio 2018)
Etiquetas:
Kiko Avalos
Descargar Kiko Avalos – El Blunt De Chocolate (Estudio 2018), Download Kiko Avalos – El Blunt De Chocolate (Estudio 2018), Bajar Kiko Avalos – El Blunt De Chocolate (Estudio 2018), Kiko Avalos – El Blunt De Chocolate (Estudio 2018) Gratis, Kiko Avalos – El Blunt De Chocolate (Estudio 2018) free, Kiko Avalos – El Blunt De Chocolate (Estudio 2018) Mediafire, Kiko Avalos – El Blunt De Chocolate (Estudio 2018) Zippyshare, Kiko Avalos – El Blunt De Chocolate (Estudio 2018) Mega, Kiko Avalos – El Blunt De Chocolate (Estudio 2018) Rar, Kiko Avalos – El Blunt De Chocolate (Estudio 2018) Zip, Kiko Avalos – El Blunt De Chocolate (Estudio 2018) Mp3, Estreno Kiko Avalos – El Blunt De Chocolate (Estudio 2018), Corridos nuevos de
Kiko Avalos , Canciones nuevas de Kiko Avalos, Corridos Kiko Avalos, Canciones Kiko Avalos, Kiko Avalos – El Blunt De Chocolate (Estudio 2018) iTunes, Kiko Avalos – El Blunt De Chocolate (Estudio 2018) 320 kbps


text:
SANTA CRUZ – Diasabra mainta cu hopi enthusiasmo a start sali cu e interliga pa e temporada di 2016 di Aruba Little League. E prome division cu a mira accion ta den e edad di Senior Division (15-16 anja) na unda e ekipo di North league a topa e combinacion di Center y South league (CAS). E dos ekipo nan aki lo bataya cinco wega si tin mester den un “Best Out Of Five” pa asina mira ken lo ricibi e derecho pa representa Aruba na e Latinoamericano na Guayama, Puerto Rico.
North league a start cu nan pitcher Milangelo Richardson mientras cu e ekipo di CAS a habri cu Danny Gomes, na unda e ekipo di North league ta gana cu score di 5-2.
Diadomingo merdia a tuma lugar e di dos partido di e serie na unda CAS tawata mester di un victoria y a sali cu nan pitcher estelar Devyan Dyal mientras cu North league a start cu Rivandrick Simon. Pa e prome 3 inning e partido aki a bira un duelo di pitcheo entre Dyal y Simon cu a sa di domina e bateo di ambos banda. Ta den di cabes di 4 por medio di un deadball Rashi Barry ta embasa y por medio di un wild pitch ta avansa pa segunda base. Miguel Thiel ta pone un bunita toke na unda e pitcher Simon ta tira malo pa primera pa asina e prome careda bin score. CAS ta anota 2 careda mas den e inning y asina ta habri e partido 3-0. CAS den e siguiente inning ta anota un total di 7 careda y asina ta knockout e ekipo di North 10-0. Devyan Dyal no ta entrega niun hit, no ta laga niun careda anota y asina ta carga su ekipo como e pitcher ganador tirando un perfect game empatando e serie na uno.
Fanaticonan di bon baseball ta keda cordialmente invita pa bin presencia na stadion Nadi Croes/Crismo Angela Ballpark na Santa Cruz y pa esnan cu no por jega Sports Zone Aruba den colaboracion cu iTV Canal 49 y Team Films lo trece e partido aki te den bo hogar cu narracion di Jairo Dirksen y commentarionan di Juancho Ridderstap.


text:
ORANJESTAD (AAN): Prome Minister Evelyn Wever-Croes diaranson mainta e tene su prome reunion via un “Conference Call” (un yamada di telefoon) cu Prome Minister Mark Rutte di Hulanda na unda a toca varios tema di sumo importancia pa nos pais.
Na inicio di e reunion Premier Rutte a expresa palabranan di convivencia na e pueblo di Aruba en general y especialmente na famianan di e angelitonan Rishandroh y Eugene cu e acto asina lamentable cu a sacodi nos pueblo. El a expresa su deseo pa e pueblo di Aruba haya pas. Prome Minister Rutte ta na haltura cu Gobierno di Aruba hunto cu instancianan den area social ta haciendo lo posibel pa percura cu tur condicionnan por ser cumpli cu n’e pa evita cu algo asina bolbe socede.
Un di e puntonan di conbersacion cu a trata ta e situacion con Gobierno a encontra e traspaso di informacion pa cu gobernacion. Na unda e gobierno anterior no a entrega informacion ni ekipo pa asina cuminsa goberna manera cualkier otro pais cu ta respeta su mes. Prome Minister a sigura Prome Minister Rutte cu esaki no ta stroba e trabao y ya a supera e problemanan inicial y cu ta reconstruyendo tur e documentonan cu nos no a haya pa asina atende cu nan debidamente.
Na mes momento e Premier a sigura Prome Minister Rutte cu e Gobierno aki lo no haci e acto iresponsabel aki. Den futuro cualkier gobierno cu sinta lo haya un traspaso di gobernacion responsabel na unda cu lo haya tur informacion cu un simpel cambio di password. Di e manera aki nos ta garantisa tambe cu e historia di Gabinete Wever-Croes keda registra pa semper.
Un otro tema hopi importante cu Prome Minister a toca den e reunion ta e tema financiero. A pone Prome Minister Rutte na haltura tambe cu tur probabilidad y riba consehonan di CAFT tambe, Gobierno di Aruba lo no por cumpli cu e exigencianan den ley di CAFT pa loke ta trata e finanzas di Aruba.
E gobierno anterior a laga un deficit di riba 50 miyon adicional atras pa e aña aki. Riba esaki ta bin mas o menos 70 miyon aditional pa motibo cu e refineria no por cumpli cu su pagonan na Gobierno di Aruba. Cu ta causa un desafio financiero hopi grandi y pa otro aña un otro lo bin acerca di casi 200 miyon.
Prome Minister a sigura Premier Rutte cu Gobierno di Aruba ta trahando riba un plan. Riba un trayectoria con lo trece Aruba back riba e rumbo corecto sin pone un peso riba nos comunidad.
Prome Minister Rutte a expresa su aprecio cu Aruba mes ta tumando iniciativanan pa prepara un plan pa mehora e situacion dificil aki. Asina cu Gobierno keda cla cu esaki y ta bon prepara, lo reuni atrobe cu Hulanda pa asina por tin palabracionnan concreto pa sigui padilanti.
“Cu e prome reunion aki den forma di un Conference Call, a keda reitera e importancia di tin un bon relacion den Reino. Mi vision semper tabata pa keda cu un bon relacion den reino a base di madures y respet mutuo pa asina logra e miho pa e comunidad di Aruba.
Madures pasobra nos pais mester por atende cu nos problemanan nos mes. Y ora cu no por, nos lo bati na porta di Hulanda”, ta e palabranan di Prome Minister Evelyn Wever-Croes.


text:
L.G.Smith Boulevard – Diasabra atardi algo pasa di 6’or patruya di Playa ta topa cu un dama benta ariba acera. Esaki tawata otro banda di caminda dilanti Talk of The Town.
E dama un rato prome segun testigo lo a cuminsa sinti malo.
Esnan presente tawata trata na lanta e dama, pero sin resultado.
Agentenan a pidi ambulance cu urgencia. Algun minuut despues por a scucha sirena di ambulance biniendo di pariba.
Na yegada paramediconan tawata trata na comunica cu e dama, pero esaki no tawata reacciona.
E momento ey nan baha e cama y a lanta e dama pa asina hibe den ambulance.
Algun persona cu tawata cu e dama a bisa cu no ta prome biaha e persona aki ta bira malo.


text:
E siman a cuminsa cu un columna positivo, riba e exitoso evacuacion di e pashentnan for di Sint Maarten y nan yegada na Aruba. Despues mi a publica un apelacion elabora pa fondo y recaudacionnan di fondo cu a wordo haci na UK. Diasabra anochi na Aruba tabata tin un columna di pensamento y luganan mixto, incluyendo un Club Nocturno na Paradera. Realidad Virtual Electoral a wordo discuti despues, hunto cu exploracionnan di Gas y Petroleo aki. E fin di siman a wordo dedica na musica. Miho concierto di e aña aki, Ruben Blades den Renaisssance Marketplace Arena pa e di 11 edicion di CSJF.
Home Opinion Publico Resumen di Bati Bleki pa e siman aki


text:
ORANJESTAD(AAN): — Diabierna, den careda di 12’or di merdia, a drenta un melding di un accidente cu a sosode den Caya Milio Croes na Dakota.
Un auto marca Kia, cu un dama Hulandes na stuur, a sali for di Pedro Gallegostraat, dilanti di edificio di ex Plaza Bookshop, p’ariba di Botica Dakota, sin duna preferencia na un auto cu tabata bay direccion pariba riba un speed basta halto.
Consecuentemente e Kia a dal den e auto di merca Chevrolet cu na su turno a dal den un otro Chevrolet y finalmente a bay dal den un Ranger.
Un persona a resulta herida y cu ambulance a wordo transporta pa hospital pa asina ricibi tratamento medico avansa. Polis di trafico tabata tey presente a tuma dato di e suceso. Daño material ta considerabel.


text:
E FIN DI SIMAN AKI NA SENTRO DEPORTIVO KÒRSOU….
KAMPEONATO DI KARATE ‘CURACAO OPEN’ KU PARTISIPASHON DI HOPI PAIS
E fin di siman aki Sentro Deportivo Kòrsou ta esenario di e kampeonato anual di karate ‘Curaçao Open’. Na e kampeonato aki ta partisipá paisnan manera Brazil, Trinidad, Martinique, Surnam, Venezuela, Boneiru i Kòrsou.
Apertura ofisial di e kampeonato di karate ‘Curaçao Open’ ta Djabièrnè 28 di Septèmbèr pa 6’or di atardi na Sentro Deportivo Kòrsou.
Mesora ta inisiá ku e buelta (rondanan) di eliminashon pa tantu Kata (Demonstrashon) i Kumite (Pelea).
Mas den oranan tempran di atardi tin e parti di registrashon di tur e atletanan i tambe e parti di sorteo i informashon dirigí pa Refreenan.
Entre 8’or i 15 i 9’or di anochi tin e peleanan final pa tur kategoria .E kampeonato di karate aki, ‘Curaçao Open’ ku tradishonalmente ta keda tene aki na Kòrsou den ultimo kwartal di aña ta kontinuá Djasabra 29 di Septèmbèr for di 2’or di atardi ku eliminashonnan di Kata (Demonstrashon), tantu den kategoría Junior i Adulto, sigui despues di 3’or di atardi pa bueltanan eliminatorio di Kumite (Pelea), di Junior, maskulino i femenino i tambe e diferente kategoríanan di peso, inkluyendo tambe Open Femenino i Open Maskulino.
E finalnan ta tuma lugá entre 7’or i 8’or di anochi. Tradishonalmente sa tin mas tantu pais ta partisipá, pero e ‘Curacao Open’ e biaha aki ta kai pareu ku e kampeonato grandi di karate ku ta tuma lugá na Chile. Sinembargo tòg bastante ta e paisnan ku ta partisipá na e ‘Curacao Open’ e fin di siman aki na Sentro Deportivo Kòrsou. E planta di televishon di Brazil TV Globo t’ei presente pa hasi grabashon i filmashon. Un i tur, hoben, mayor i adulto ta keda kordialmente invitá pa ta presente.


text:
Santa Rosa
Na aña 1976 Directie Landbouw, Veeteeldt, Visserij en Markthallen (Santa Rosa) a wordo estableci como un projecto experimental di Gobierno.
Despues di añanan di neglicencia y cu empleadonan demotiva y mirando cu agricultura, cria y pesca ta forma parti integral di nos historia y cultura, Gobierno a dicidi di duna extra atencion na e departamento aki y asina crea un plan di maneho flexibel y inovativo pa hiba e departamento di DLVV den un direccion nobo.
E meta di e maneho nobo aki tabata pa mehora e servicio brinda na pueblo en general pero muy en particular pa e Agri/Horticultor, Criador di bestia, Piscador y muchanan di scol.
E vision di Santa Rosa ta pa e departamento bira un lider den informacion, investigacion, inovacion y guia riba tereno di Agricultura, Cria, Pesca, un departamento unda e cliente ta central y tin trahadornan contento y servicial.
Durante e ultimo añanan, bou di maneho di Minister Otmar Oduber, conhunto cu directora Nathalie Maduro, e departamento a mira un remodelacion completo.
A haci introduccion di mercadonan di Santa Rosa, cual tur luna ta duna pueblo e oportunidad di cumpra fruta, berdura y otro productonan organico produci na Aruba mes. Alabes criadornan di bestia ta haya e oportunidad di bende nan carninan fresco cual ta aporta na nan economia.
Cu orguyo por a tuma nota con e productonan di agricultura y cria local ta wordo usa den platonan na restaurantnan renombra rond di Aruba.
Cumpliendo cu e vision pa sostene e Agricultor y Criadornan di bestia local, Santa Rosa ta introduciendo un programa nobo cual lo insera cu tur Agricultor y Criador cu ta inscribi na Santa Rosa lo ricibi un carnet di miembresia, cu cual carnet nan lo ricibi descuento na diferente companianan cu ta sostene Agricultura y Cria.
Durante e ultimo aña Santa Rosa a sa di cumpli cu projectonan grandi manera “10 mill mata di fruta pa Aruba”, a expande flota di empleado, a duna sosten na abattoire y a engrandece nan surtido di producto.
Pa e aña venidero Santa Rosa tin hopi plannesnan den processo cu e solo meta pa duna sosten na e agricultor y criador di bestia, informacion na e studiantenan y un servicio exceptional na pueblo completo.
Bou di e maneho nobo di Santa Rosa y danki na e determinacion di empleadonan dedica, e departemento a sa di demostra di ta uno esencial y necesario pa pais Aruba.


text:
POTENTIAL UNLIMITED a wordo funda na aña 1983 cu e proposito pa capacita personanan pa desaroya nan talento natural pa alcanza nan potencial maximo. Desde su inicio y te cu awor, nos compania ta orguyoso di a capacita miles di personanan den diferente ramo di benta, motivacion, y den duna servicio excepcional tanto na Aruba como e otro Islanan.
See Our Latest Presentations
Certificado Entrega
Participantenan a keda masha contento pa e extra servicio cu nos a brinda na nan dor di a hiba nan certificado na nan trabao.
Apesar cu nan tabata di diferente compania, e principio di e les ta aplicabel pa tur esnan cu ta duna servicio sea na cliente of na patient.
See Gallery
Servicio Excepcional (Seminario)
Durante e Seminario aki nos lo enfoca riba:
- E actitud di servicio
- Metanan scirbi
- Prome impresion
- Comunicacion efectivo
- Cualidadnan di benta
- "No" positivo
See Course Outline
Successful Real Estate Selling
Learning all aspects of selling real estate in Aruba. A new and exciting career awaits you, in one of the most lucrative industries in the world.
See course Outline


text:
Segundo Karta Habrí na nos Huesnan
MUNDU por skohe entre 3 alternativa awor. Kisas a skohe pa e segundo opshon kaba. Komo sea, resientemente Putin a pone e opshon nuklear riba mesa. Mester bisa aserka ku el a hasi esei DESPUES ku Merka a anunsiá ku nan lo bai stashoná armanan pisá na Polonia.
Kisas e krísis ekonómiko ta bin promé. Y kisas e Terser Guera Mundial lo resultá di esei. Nos no sa. Pero di kon no skohe konsientemente pa e terser opshon? Poder Hudisial tambe por skohe pa Kambio ainda.
HUSTAMENTE nos ta tuma ISIS na malu ku nan ta kometé krueldatnan horibel. Pero pensa. Ta realmente ménos kruel pa ataká hende ku ‘drones’? Y ki dia ISIS lo kuminsá manda ‘drones’ pa nos?
E guera na Irak tabata nesesario di bèrdat? E tabata un guera ‘legal’? Hecho ta ku no a haña Armanan di Destrukshon Masal. Y e konsekuensianan awor ta ISIS y miyones di migrante.
Y kiko Hungria ta hasi awor? Nan kier traha un trankera na frontera ku Sèrbia pa tene e migrantenan afó. Ken por pensa di un mihó ehèmpel di kombatí síntoma ku esaki?
Ta mas ku klaro ku ISIS ta e síntoma di un malesa soshal. Mòslemnan ta mira e inhustisia y a disidí di lanta guera. Den esaki nos NO ta duna nan rason, pero ta komprendibel sí. Nos ta ripití: “Mihó nos haña Guia di Korte ku Rebelion di Pueblo!”
Y ora ISIS ta bisa ku Mundu Oksidental (y Medio Oriente mes tambe, by the way) a kita for di e kaminda hustu y korekto, nan TIN RASON.
Un ehèmpel. Mundu ta gasta mas ku dos shen (200) bes mas tantu na defensa y arma ku Nashonnan Uní ta gasta na Mishonnan pa mantené Pas. Bo ta kere ku e Gòlpi di Estado sekreto di e ‘Militair-Industrieel-Media Complex’ lo por tin algu di haber ku esei? Presidente Eisenhower tabata loko anto? Òf boso tambe, nos Huesnan, a ripará algu akinan?
Y kiko nos mester pensa di tur e hendenan riku ku ta biba tras di muraya y trali? Naturalmente nos no ta di akuerdo ku ladronisia y robo. Pero, wak rònt di boso! Boso no ta mira e diferensia grandi entre riku y pober? Boso a kere ku esei lo por keda asina pa semper sin niun problema nunka? Òf boso a kere ku semper por paga algun hende pober pa protehá boso?
USA boso sintí! E rebeldenan di ISIS a fada y nan wowo a bira skur. Boso a kere ku por tira bòm numa, mata y heridá miyones di hende sin niun reperkushon nunka? Wèl. Awor boso sa e kontesta.
Nos ta kontra ISIS. Pero en bes di bòmbardeá nan, mester ofresé solushon polítiko-ekonómiko.
Demokrasia ta un sistema superior. Pa nada nos no kier pèrd’é. Pero demokrasia polítiko SO no ta solushon. Si na Egipto nan ta introdusí demokrasia, pero pueblo ta sigui yega kas blo bashí manera semper, ki balor demokrasia tin e ora ei?
HENDE mester haña mas sèn den nan saku! Pero si nos na Boneiru ta pidi derechonan soshal/ekonómiko igual, Hulanda ta NENGA di dun’é y boso, nos Huesnan, ta rechasá nos petishon dos biaha, husgando ku no tin nada diskriminatorio den e desigualdat aki.
E ora a yega pa nos tur KUMINSÁ PENSA. Y boso, nos Huesnan, tin e kapasidat y silensio pa pensa riba e kosnan aki. Hasi’é anto!
Y boso tin e poder estatal nesesario tambe pa por intervení den komunidat. Oportunidatnan pa hasi esei lo presentá nan mes. Kasonan lo wòrdu hibá. Pero mester ripití: “Si boso ta sigui laba man, OTRONAN lo NO intervení tampoko”.
Pasobra polítika ta kompletamente pegá. Prinsipio y balornan NO ta guia komunidat mas. Ta kudisia y manipulashon ta guia. Ta rikunan ta dirigí polítika, si nos tin suerte. Òf ta mafia mes, si nos tin mala suerte.
ESAKI ta e segundo Karta Habrí dirigí na Poder Hudisial. Kualkier persona inteligente por mira ku Mundu ta riba un ruta dirèkt pa desaster. Nos ta purba stimulá Poder Hudisial pa aktua na un forma mas asertivo den kasonan kontra gobièrnu.
Kisas ISIS lo no lanta na Mundu oksidental e ora ei. Awe ta 14 di yüli 2015. Kiko tabata e kousa di e Revolushon Franses atrobe?
Bonaire, 14 yüli 2015
Michiel Bijkerk


text:
ORANJESTAD - Diasabra ultimo Minister President Mike Eman, un biaha mas tabata den Caya Grandi caminda el a cana den caya principal pa mira y duna sosten na e programa promocional di fin di aña, ‘T’aki Tin.
Orario Di Biblioteca Durante Dianan Di Fiesta.
ORANJESTAD - Biblioteca Nacional Aruba ta anuncia cu durante vakantie escolar di Pasco (for di dia 19 di december te cu dia 2 di januari) biblioteca lo ta habri dianan 19, 20, 21 y 22 di december te 5or.
"E Oportunidadnan Tey ".
ORANJESTAD - Cu su prome discurso oficial durante e evento di ATIA diabierna ultimo, Minister Richard Arends a haci un impacto riba e audiencia cu tabata consisti di Gobernador di Aruba, Presidente di Parlamento, miembronan di Parlamento, mundo comercial y demas invitado.
Productor Y Consumidornan Contento Cu Mercado Popular Di Santa Rosa Den Caya Grandi.
ORANJESTAD - For di diasabra merdia, e participantenan na e Mercado Popular di Santa Rosa a prepara nan stand riba Plaza Nikki Habibe.
Caribbean Palm Village Resort A Haci Un Donacion Util Na Cruz Cora
Oranjstad / NOORD - Net prome cu e temporada di fiesta, e Caribbean Palm Village Resort a drenta su espacio di warda articulo di tela y a scohe tur articulonan poco uza pa duna como un donacion na Cruz Cora.
Premier Eman Y Santa Rosa Evaluando Pa Habri Tienda Di Producto Local Den Caya Grandi
ORANJESTAD - Diasabra ultimo Prome Minister Mike Eman a bishita Mercado Popular di Santa Rosa den Caya Grandi.
Ami Ta PRO Energia Alternativo Pero Mi Prioridad Ta 10 Mil Famia Na Aruba No Tin Coriente.
STA CRUZ - Durante conferencia di prensa di MEP, Lider di MEP Evelyn Wever-Croes a expresa su preocupacion cu 10 mil famia na Aruba no tin coriente.


text:
Kico ta un pampuna?
Pampuna ta parti di e famia di squash y mayoria di biaha nan ta grandi, rondo y di un colo oraño vibrante cu un piel externo ligeramente iregular, duro y liso. Paden di e pampuna bo ta haya e simia y e cuminda. Ora e wordo cushina, full e pampuna ta comibel, su cuero, e cuminda y e simia, loke mester kita ta e pidanan fibrozo cu ta mantene e simianan na nan luga.
Beneficio natural di e pampuna
Pampuna ta un gran fuente di potasio y betacaroteno, cu ta e carotenoide cu ta bira vitamina A. Tambe e ta contene algun mineral manera calcio y magnesio, manera y vitamina E, C y algun vitamina B.
Con hopi un pampuna ta conta basa ariba 5 pa dia?
80 g di pampuna (mas o menos 3 cuchara, corta na pida pida y cushina) ta conta como un porcion di cinco pa dia.
Pampuna ta bon pa salud?
Pampuna ta contene vitamina C y E, como tambe betacaroteno, y tur tin un papel importante di e salud di nos cuero. Vitamina C no ta wordo produci naturalmente pa e curpa, pa cual motibo ta importante pa nos haya e dieet tur dia, ya cu e ta desempeña un papel den e formacion di colageno, ta yuda preveni hematomanan (pleki blauw) y ta yuda cura heridanan.
Vitamina E ta un antioxidante excelente y hunto cu Vitamina C, ta yuda proteha contra di daño solar y ta preveni sequedad di e cuero. Vitamina A, tambe ta envolvi den e proteccion di e cuero for di e rayonan UV y por yuda proteha contra di kemaduranan di solo, aunke ta bon pa uza un sunscreen tambe!
Ki beneficio pampuna tin pa nos bista?
Un deficiencia di vitamina a ta causa di perdida di bista te cu ceguera. Beta- carotene como vitaminanan C y E, ta yuda proteha e bista y ta reduci malesanan di bista relaciona cu edad.
Pampuna por yuda reduci e riesgo di sindrome metabolico
Sindrome metabolico ta e nomber medico pa un combinacion di diabetico, obesidad y presion halto cual colectivamente ta aumenta e riesgo di malesanan di curason.
Pampuna por yuda e sistema inmunologico?
Manera indica, nan colo oraño vibrante, pampuna tabata contene beta- carotena, cual ta comberti den vitamina A ora cu e wordo comi. Estudionan haci ta mustra cu vitamina A ta hunga un rol importante den yuda e sistema inmunologico, cual 80% ta di e sistema digestivo.
Pampuna por yuda preveni cancer?
Mientras cu no tin niun “cuminda milagroso” cu por preveni cancer y cierto factornan di riesgo pa cancer no tin nada di haber cu dieet, siendo cu tin evidencia cu comiendo un dieta saludabel y balansa por yuda preveni e risico di cancer. Tin evidencianan cu ta mustra cu e propiedadnan antioxidante di carotenoidnan, vitamina A y vitamina E, tur por wordo haya den un pampuna, por yuda preveni cancer di pecho.
Fuente: https://www.bbcgoodfood.com


text:
Nos a ricibi un grupo di mas di 50 persona cu ta personanan grandi cu kier a sa mas di SETAR y tecnologianan nobo.
E team di Marketing y CSR hunto cu Corporate Communications a atende e grupo cu intercambio di pregunta na unda cu ehecutivonan di SETAR a contesta y a duna varios tipnan valioso. Naturalmente Sra. Roxana Ras, hefe di Marketing di SETAR a motiva nan pa haci uso di e pagonan via e Self Service Kiosknan, SETAR complete, pagonan den diferente forma via banco y con pa download SETAR app. entre otro.
Na final a saca 4 ganador di premio cu ta Maria Tromp, Annie Maritza Reyes, Miguel Tromp y Runa Jacobs cu a gana un gift certificate di 100 florin hunto cu su paquete di regalo.
Nan a keda masha contento y naturalmente nos a brindanan drigidek, panboyo y bolo, coffee y juice. Danki na tur cu a haci posibel pa nos a take care di e grupo di clientenan fiel di SETAR. Riba e potretnan por mira e ganadornan di e premionan y algun shots durante e session di informacion pa nan.


text:
En conexión cu e celebración di dia di labor, STT su miembronan di FSTT y tambe miembronan di PEVESA cu ta e club di actividad a sali dia 26 di april 2017 cu e lema: “Nos ta Un” pa 5 scol y na 3 cas di anciano na unda nan a duna regalo of bolo di parti di e sindicato di trahadornan den telecomunicación di Aruba.
Esaki a sosode como algo inespera y di sorpresa pa e scolnan y e casnan di anciano.
E scolnan Colegion Hilario Angela, Kukwisa School, Maria School, Maria Gorretti School y Colegio Conrado Coronel,a ricibi materialnan cu nan por usa pa hunga durante deporte of ora liber na e scol den forma di 3 bala.
Un bala pa hunga basket, un bala pa hunga volley y un bala pa hunga trefball. E balanan aki ta simbólicamente duna un estimulo pa e studiantenan hunga y siña traha den equipo of grupo. “Como empleadonan di SETAR ta convenci cu únicamente door di traha hunto por hiba nos isla dilanti”, asina Clem Van Heyningen di STT a expresa.
E casnan di Anciano cu a bishita tabata esun di Palisiaweg na San Nicolas, na Savaneta y na Playa. Tur 3 a haya un bolo grandísimo pa e grandinan.
Presidente di STT Sr. Albert Franken ta masha satisfecho con e miembronan, empleadonan di SETAR a bin cu tremendo idea pa celebra Dia di Labor 2017 den un manera asina positivo y di duna bek na e comunidad. Y tambe e manera di ta forma un unidad asina energetico.
“Nos kier a gradici e comunidad y nos miembronan pa e sostén di Semper”, asina Franken a expresa.
Riba e potretnan por mira algun momento na unda miembronan di STT ta haci entrega di e regalonan y bolo.


text:
ORANJESTAD – E prome evento di MMA Amateur cu lo tuma lugar dia 10 November proximo unda cu un total di 22...
ORANJESTAD – Absolute Championship Berkut 82 na Sao Paulo, Brazil lo ta debut di Gregory Milliard den un evento cu ta ser...
ORANJESTAD – Despues di lunas den preparacion awe falta algun dia mas pa ta exacto pa mi pelea na Sao Paulo na e...
ORANJESTAD – Preparacionan pa Aruba International Fighting Championship ta andando en grande y e event fight card tambe ta cla pa evento...
ORANJESTAD – E atleta internacional Arubano di MMA Gregory Milliard officialmente ta join team Adidas Aruba. E marca di Adidas awor lo ta...
ORANJESTAD – Despues cu Gregory Milliard a perde na Detroit, Michigan den un manera controversial no a keda nada otro, revancha. Gregory...
ORANJESTAD – E revancha a bira official, Gregory Milliard lo host Muhhamad Abdullah pa e evento inaugural di MMA di Aruba International...
ORANJESTAD – E bringado di mixed martial arts (MMA), Gregory Milliard ta cosechando exito tras di exito internacionalmente y den un esfuerso...
DETROIT – E ta confirma, Gregory Milliard y Muhammad Abdullah parti number dos ta official! Gregory Milliard otro anja lo viaha pa...
DETROIT – Tur cos ta cla pa majan anochi ora cu Gregory Milliard drenta octagon pa asina defende su faha di TXC...


text:
Awe Presidente di Tweede Kamer, Khadija Arib, a huramenta Margrite Kalverboer komo Ombudsman pa Mucha. Kalverboer (1960) ta bisa den un promé reakshon: ‘Mi ta desea di hasi algu pa mucha ku ta kay pafó di e bista direkto, manera mucha ku ta ser maltratá i ku nos no konosé, mucha di mayor vulnerabel ku ta karga peso demasiado grandi. E tratado di derecho di mucha ta stipula ku e interés di e mucha ta e promé konsiderashon den tur desishon ku ta tuma enkuanto mucha, ku tur mucha tin derecho riba desaroyo, e derecho di ser skuchá i derecho riba trato igual. Pa mi esey ta e base for di kual mi kier wak e temanan ku ta al kaso.’
Margrite Kalverboer ta konosé komo profesor èkstra-ordinario pa Mucha, Pedagogía i Derecho di Stranhero na Universidát di Groningen. El a termina e estudionan di Derecho Hulandés, Ortopedagogía y akademia di arte i a promové na 1996 den ‘Gedrags- en Maatschappijwetenschappen’. E ta tuma su tempu promé pa aklimatisá den su trabou. ‘Muchanan Hulandés ta pertenesé na esunnan mas felis di mundo. Pero tin mas i mas ku ta kay pafó di komunidat. Den e añanan ku a pasa a hasi un bon inventarisashon di loke no ta bon, mi kier wak awó kiko nos por hasi ku esey i kon. Mi kier interkambiá idea ku èksperto pero tambe ku mucha.’ Mucha por eksperenshá na edad hoben kaba varios problema. Manera tèrmentu, pobresa òf nan ta den un prosedura di asilo. Òf ku nan mayornan ta divorsiá, vulnerabel òf ku muchanan ta duna ‘mantelzorg’ na nan mayornan. Un pa un, temanan ku ta di gran influénsha riba bida diario di mucha i pa nan futuro.
E Ombudsman pa Mucha ta kontrolá si ta kumpli ku e derechonan di mucha na Hulanda den gobernashon, pero tambe den enseñansa, kuido pa mucha, kuido pa hubentut i kuido di salut. E Ombudsman pa Mucha ta konseha parlamento i organisashonnan i ta hasi hende mas konsiente di derecho di mucha. Di e manera ey e posishon di mucha i hoben na Hulanda ta mehorá. E Ombudsman pa Mucha ta konsehá mucha i hoben enkuanto manera pa nan por para pa nan derechonan. Marc Dullaert tabata te 1 aprel 2016 e promé Ombudsman pa Mucha di Hulanda.


text:
Diadomingo marduga pa mas o menos 3’or y 45 drenta un informe, di un accident cu a caba di sosode na altura di e crusada Professor Lorentzstraat y Weststraat, na prome instante tabata wordo papia di un accidente basta serio.
Mesora polis y ambulance a wordo manda na e sitio, na momento cu e prome patruya a yega na e sitio nan a nota cu no tin niun persona herida, prome cu nan kier a cancela e ambulance ela presenta na e sitio.
Na e sitio nan a bin compronde cu e Nissan March Blauw tabata bayendo direccion Noord riba Weststraat y na e crusada no a duna preferencia na e Hyundai I10 cora cu tabata riba Professor Lorentzstraat. E impacto fuerte a pone cu e Nissan March a bolter un poco panort di e crusada.
E chauffeurnan no tabata herida pero asina mes personal di ambulance a controla e chauffeur di e Nissan March blauw y despues toch a transporte pa hospital, pa un checkeo medico mas avansa. Mirando cu e auto nan a ricibi hopi daño material a pidi pa takelwagen.


text:
E gasto pa un prueba di regreso ta Awg. 40,-.
Prueba di regreso
Descripcion
Prueba di regreso ta un documento den cual DIMAS ta declara cu e persona concerni a entrega un peticion pa un permiso temporal y cu e peticion ta den tramite y cu e persona ta kedando temporal na Aruba (por ehempel pa vakantie) y e mag di drenta Aruba bek. Un persona cu tin un peticion den tramite y di cual su ultimo permiso a caduca, por pidi DIMAS un prueba di regreso. E personanan cu tin un permiso valido ainda pero pa un of otro motibo kier pidi un prueba di regreso tambe por haci esaki. P'esaki e persona mester yena un formulario pa peticion y siguientemente pasa paga e gasto pa tratamento di e permiso na caha di belastingdienst (SIA). Despues cu esaki tuma lugar y si e persona ta dispone di tur e documentonan necesario, e por haci un cita na DIMAS pa entrega e peticion. Si e peticion ta completo y e persona cu a haci e peticion ta bin na remarca pa e prueba di regreso, ta otorga esaki e mesun dia.
Kico ta e condicionnan?
E peticion pa e permiso nobo mester tabata entrega na tempo si, pues 3 luna prome cu e ultimo permiso a caduca.
Unda pa pidi'e? / Mas informacion na
Cuanto tempo ta dura pa hay'e?
Si e peticion ta completo y e persona cu a haci e peticion ta bin na remarca pa e prueba di regreso, ta otorga esaki e mesun dia.
Cuanto e ta costa?
Kico mi tin di hiba cu mi?
Door di habri e lista di rekisitonan di DIMAS (Aanvraagformulier bewijs van terugkeer) bo ta haya locual cu bo mester trece.
Zie ook


text:
Testigunan di yehova
Testigunan di Yehova ta un denominashon kristian ku ta duna hopi énfasis na predikashon di kas pa kas.
Nan ta kere ku nos ta biba den e 'tempu di fin' ku Beibel ta papia di dje. Segun Testigunan, despues di Armagedon, un grupo di 144.000 hende lo bai shelu i goberná ku Hesus riba hende obediente ku lo keda biba pa semper na tera, i henter e planeta lo bira un paraiso.
Testigunan di Yehova ta organisá den kongregashon. Nan no tin un klero. Esnan ku ta dirigí e kongregashonnan ta hasié riba base boluntario i no ta risibí ningun tipo di pago.


text:
Durante conferencia di prensa awe mainta, Minister Dangui Oduber a toca e topico di Salud Publico caminda a elabora ariba e importancia pa cu e mehoracion di cuido medico aki na Aruba. Segun Minister Dangui Oduber, un investigacion a wordo hasi ariba e orarionan cu mas patient ta bishita Spoed Eisende Hulp. E resultado prelimina ta cu e orario cu mas pashent ta bishita Spoed Eisende Hulp ta entre 8or di mainta pa 5or di atardi. Esaki ta justamente e orario cu pashentnan por acudi na nan dokter di cas. Esaki por ta un indicacion cu e dokternan di cas ta menos accesibel y door di esaki e pashentnan ta dicidi di acudi na Spoed Eisende Hulp.
Mundialmente tin 3 indicador pa midi si bo pais tin un bon cuido medico. E tres indicadornan aki ta, calidad di cuido medico, accesibilidad di cuido medico y si e cuido medico ta pagabel. Den e ultimo simannan Minister Dangui Oduber a reuni cu diferente partners den salubridad publico manera AZV, Hospital y IMSAN. Actualmente AZV no ta realmente midi e calidad di servicio cu e huisarts ta duna. Actualmente loke AZV ta midi pa loke ta trata e calidad di servicio medico cu ta wordo duna ta abase di comparacion entre dokternan, un asina yama “Spiegel Meting”. Ta wordo midi cuanto “recept” y “verwijzingen” ta wordo duna por medio di cada dokter. Y asina ta midi e calidad di servicio medico.
Minister Dangui Oduber a anuncia cu esaki lo bai cambia completamente. Minister Dangui Oduber a anuncia cu awor e pashent tin e posibilidad di duna su dokter di cas un score via di un aplicacion (“app”). Pa esnan cu no por hasi uzo di e aplicacion, tin e posibilidad pa hasi uzo di e website. E aplicacion ta bai brinda e pashent e opcion pa por duna su dokter di cas un score a base di diferente indicadornan manera, area di recepcion, e recepcionista/assistant di dokter, facilidadnan, servicio di e dokter, tempo di espera pa wordo atendi, tempo di espera pa por haya un cita cu dokter y tambe e accesibilidad. A base di esaki ta bai realmente midi e calidad di servicio cu ta wordo duna door di e dokter di cas.
Esaki ta algo cu nunca antes a wordo introduci. E proposito di e aplicacion aki ta pa monitor e calidad di servicio di cada dokter y mehora e servicio medico. Na momento cu un dokter su score ta malo, lo bai atende cu e dokter di cas inmediatamente. E mandatario a informa cu e mesun aplicacion aki di score, lo bai wordo aplica pa boticanan, specialistanan y spoed eisende hulp. Tur esaki sigur ta un bon noticia pa tur e pashentnan y aseguradonan pasobra nunca antes a midi e calidad di servicio medico pa asina por trece mehoracion por medio di innovacion y technologia.


text:
ORANJESTAD – E unico sospechoso den e caso di asesinato di de Vuyst (3 november 2017), J. Chaljub a keda sentencia na 20 aña di prison diabierna mainta, scapando asina di e sentencia solicita pa ministerio publico di bida largo. Motibo di e ‘reduccion di castigo’ segun huez, ta cu no por a deduci e motibo di e sospechoso pa a comete e crimenan, y ni kico e relacionan tabata di e crimenan cometi pa Chaljub.
ORANJESTAD – Diabierna mainta huez ta dicta sentencia den e caso FIST, miho conoci como e caso di asesinato na de Vuyst di aña pasa November. Tin un sentencia di bida largo ta colga riba cabez di e unico sospechoso J. Chaljub (47), cu si huez dicta esaki, lo ta un di e poco sentencia di bida largo dicta. E sentencia ta programa pa keda duna pa 8:15 diabierna mainta. Despues e sospechoso tin 14 dia pa apela esaki. E interes pa e caso y sentencia consecuentemente ta halto, mirando e embergadura cu e tabatin den comunidad, banda di esun di e dos criaturanan cu a muri aña pasa den e mesun periodo.
ORANJESTAD - Orden di Abogado contra cu KPA a suministra potret di captura di ilegalnan. Asina nan ta informa pa medio di un comunicado di prensa diaranson. Segun e comunicado, directiva di Orden di abogado regularmente ta ricibi kehonan di colega abogado tocante publicacion di portret di sospechoso nan (hopi biaha menornan di edad), victima nan di trafico of persona nan cu pa nan mala suerte ta presente un caminda na mal momento. Publicacion di tipo di portret nan asina por forma un infraccion grandi ariba bida personal, porta perhudica un persona pa un of otro motibo of por complica resocialisacion di un persona. Na mes momento naturalmente ta asina cu sociedad tin derecho ariba informacion adecuado y hasta por ta asina cu tin un interes en conneccion cu un investigacion cu cierto portret nan wordo publica. Esaki nan ta escogencia nan cu cada periodista mester haci ora di eherce nan trabou. Lastimamente cu na Aruba ta asina cu no tin regla codigo di ethica periodistico, no tin un ograno disciplinario, y periodismo como gremio no ta demostra capacidad di autoregulacion. Orden di Abogado ta considera esaki di ta un problema serio.
ORANJESTAD - E cooperacion entre e partnernan di Veiligheidshuis Aruba ta andando bon. Asina un comunicado di ministerio publico a bisa dialuna atardi. E necesidad pa cooperacion structural entre e partnernan den enseñanza, husticia, cuido y den e cadena social ta visto for di nan participacion activo na e reunionnan di cuido y seguridad di Veiligheidshuis. E reunion general aki ta tuma lugar cada dos siman pa discuti casonan di famianan y personanan individual y pa trata nan problemanan riba tereno di sociedad, social y/of hudicial. E meta ta pa capta problemanan serio den un fase mas adelanta posible, pa asina busca solucionnan y medidanan.
ORANJESTAD - Ministerio Publico y Cuerpo Policial di Aruba dialuna atardi a pidi asistencia di pueblo di Aruba den soluciona e hincamento di prome di september 2018 den vecindario di Sand Bar na Palm Beach, den cual e homber hoben Camilo Carreño Sosa a sufri heridanan cu a costa su bida. Desde e anochi ey, Polis no tin ningun rastro di e sospechoso Ryson Juleano Paskel, naci na Aruba riba 24 di oktober 1998.
ORANJESTAD - Huez a sentencia Rishaira Frans, mama di e criaturanan Rishandroh y Eugene na 3 aña di castigo di prizon diabierna mainta, den e caso Speeltuin. Ta kita e tempo cu Frans a sinta den pre aresto, di cual un aña ta condicional cu un tempo di prueba di 3 aña, bou di bista di reclasering. Ademas Frans mester coopera cu tratamento door di un psicologo y psikiatra y Frans no por tin contacto cu e co-sospechoso y nan yiu (esun cu ta na bida ainda), contal cu esaki ta den compania di reclasering. Fiscal na prome instante a pidi 4 aña ora cu e caso a wordo trata riba e fechanan 15 di juni 2018 y 24 augustus 2018 respectivamente. Comunidad a reacciona hopi rabia y disgusta riba e sentencia. E caso ta trata di e mayornan cu a maltrata nan yiunan di tal forma cu a mata e dos criaturanan aña pasa na Aruba. Prome minister di Aruba Evelyn Wever Croes a haci un declaracion publico pa calma comunidad y 'comberti e rabia den un energia pa esaki no sosode nunca mas'.


text:
Oranjestad: Den oranan di ayera tardi noticia a cuminsa circula cu Gobierno Venezolano ta bay cera hermeticamente e frontera cu ABC.
Awemainta e aerolineanan cu ainda tabata bula entre islanan ABC cu Venezuela mester a cancela tur nan vuelonan, aparentemente e lo ta conta pa barconan y tambe tankeronan cu ta transporta gasolin for di Venezuela pa islanan ABC.
Na januari ela anuncia ciere di e frontera, enberdad Venezolanonan no por a viaha directo pa Aruba, pero mester a viaha via Colombia, Panama of Rep. Dominicana.
Arubiano of personanan residencia na Aruba si por a bay Venezuela pero mester por a presenta na yegada un carta apostilla di parti di un famia na Venezuela, cu nan ta bay bishita of sea pa un dokter caminda nan lo ta bayendo pa tratamento medico. Asina mes de bes en cuando e pasahero tabata perde su cent paso imigracion venezolano ta dicidi ken e ta laga drenta y tin ora pa motibonan desconoci tabata manda e pasaheronan bek. Localnan cu tin dos paspoort por ehempel paspoort Colombiano, Peruano, etc. Si por a drenta Venezuela cu nan paspoort sin problema, pero awo cu no tin niun trafico aereo of maritimo mas entre ABC y Venezuela esaki dimes no ta posibel mas.
E restricion aki a inicia awe y no sa pa cuanto dia, siman, luna etc. Pues desde awe te pa un proximo aviso no tin niun buelo, ni boto for di islanan ABC cu lo por sali of yega Venezuela. Ban spera cu Gobierno Venezolano na su turno sa di controla su costanan bon y asina evita tambe pa mas ilegal, of cosnan ilegal yega na nos costanan.


text:
Bureau Rampenbestrijding Aruba kier a pone e publico na altura cu riba e fecha diaranson 20 di juni 2018 y diahuebs 21 di juni 2018 ta tuma luga un simulacro multidisciplinario di horcan na Aruba. Pa E simulacro aki lo tin un duracion di 36 ora y pa cu esaki lo ta bay tin diferente scenarionan cu lo tuma luga na diferente parti di Aruba. Tur e scenarionan ta traha mas realistico cu ta posibel y e personanan cu ta participa na e simulacro aki lo tin cu eherce na tareanan segun nan plan y lo ehecuta nan tareanan manera e lo ta den un situacion real.
Cooperacion
Ta pidi e cooperacion di e comunidad completo di Aruba pa cu e simulacro aki ya cu ta bay tin scenarionan caminda cu e comunidad por haya su mes cu poco molester.
Lo por tin aglomeracion di grupo di personanan cu lo ta forma parti di e training aki. E acceso na algun casnan, negoshinan lo no ta bay ta facil manera custumber. Pa e motibo aki haci e peticion pa duna e cooperacion necesario pa asina e training aki por wordo realisa sin ningun contra tiempo


text:
CARACAS, Venezuela- Gobernador di estado Merida (oeste), e opositor Ramon Guevara, a bisa cu un di tres grupo di e asina yama ‘presonan politico’ lo wordo libera. Esaki ta den cuadro di e plan di reconciliacion anuncia pa gobierno di Nicolas Maduro.
Guevara, cu ta actua como garante den e liberacionnan aki, a indica cu un parti di e beneficiarionan di e medidanan aki, manera cu e 80 presonan politico ya caba libera den e ultimo simannan, lo wordo traslada pa un sede di e Canciyeria Venezolano na Caracas, pa mas o menos 3 or di atardi.
Fuente: EFE


text:
A termina relacion di trabao cu director di Arubus amistosamente
Durante e conferencia di prensa di dialuna mainta, e titular di e cartera di Transporte, Sr. Chris Romero, a anuncia cu a logra yega...
UNHCR lo no otorga niun certificado di asilo mas
Pa loke ta e tema di refugiado, UNHCR algun siman pasa, a constata cu nan a otorga certificado di asilo aki na Aruba. Prome...
Marlon Sneek ta manera un cacho cobarde
Parlamentario Endy Croes durante conferencia di prensa a baha pisa riba Marlon Sneek y AVP. Segun Parlamentario Croes, Marlon Sneek ta sigui cu e...
Mobile Makerspace ta un realidad
Prome Minister Evelyn Wever-Croes ta invita Aruba henter pa e lansamento di Mobile Makerspace na MFA Santa Cruz awe dialuna 1 di october di...
‘Know your rights’ un proyecto di Plataforma Hobennan Profesional
Plataforma Hobennan Profesional a hasi dos siman caba cu ta activo brindando servicio na comunidad di Aruba. E 'Tienda di Ley' cu recientemente a...
Brasil cu peticion na Aruba pa sostene su candidatura pa ISSA
DEN HAAG – Embahadora di Brasil Regina Maria Cordeiro Dunlop a haci un bishita oficial na Minister Plenipotenciario Guillfred Besaril. E embahadora a wordo...
Dobel Standard di partido RAIZ y su lider
Mientras di un banda ta boga pa moratorio, Sr. Ursell Arends di partido RAIZ ta pidi reunion cu gobierno pa extende e cantidad di...
‘Capstone Innovation Projects’ lo habri mas posibilidad den enseñansa
Diahuebs atardi, Prome Minister Evelyn Wever-Croes a cera un convenio hopi importante pa Aruba. Esaki ta un convenio cu Columbia University pa dos ‘Capstone...
E exito di Turismo ta keda depende ariba nos forsa laboral
Dia 27 di September tabata Dia Internacional di Turismo y ATA a organisa un conferencia. Parlamentario di partido AVP, Jennifer Arends-Reyes tabata presente y...
E ley di programa nacional di siguridad pa Aruba ta tardando
Recientemente Sra. Arends-Reyes a haci un bishita na Inspectie Beveiliging Scheep- en Luchtvaart pa asina haya informacion tocante e trabounan di e departamento importante...
Mester fortalece nos costanan mas cu ta posibel
Mensahe mester ta cla cu tin guera contra criminalidad Parlamentario di Fraccion di POR, Alan Howell durante conferencia di prensa di e fraccion blauw a comenta...
Paisnan ta elogia Gabinete Wever-Croes p’e forma con ta atende cu...
E siman aki ta tumando luga e Asamblea General di Nacionan Uni (UNGA 73) na New York. Minister President Evelyn-Wever-Croes a ricibi un invitacion...
RAIZ cu marcha pro moratorio “No Mas”
Movimento politico RAIZ ta desea di extende un invitacion na pueblo di Aruba y tambe na tur medio di prensa local, pa ta presente...
Gobierno y KvK riba mesun liña tocante maneho pa procesamento di...
Den un reunion cu a tuma luga 4 di September, Minister di Desaroyo Territorial, Infrastructura y Medio Ambiente sr. Otmar Oduber conhuntamente cu directiva...
Pueblo di Aruba Ta Bisa: “No Mas”
Como mucha mayoria di nos por corda e balor y nificacion berdadero di e beach aki pa nos ciudadanonan. Palm Beach. Semanalmente nos yiunan...
Prome Minister a reuni cu Reina Maxima
Durante bishita di Prome Minister Evelyn Wever-Croes e siman aki na New York pa participa den e Asamblea General di Nacionnan Uni (UNGA 73),...
Otro luna Parlamento lo trata e ley cu ta reglamenta “aanbesteding”
Lider di fraccion di MEP, sr. Rocco Tjon MBA a splica cu den cuadro di Gobierno su maneho, specificamente pa aumenta eficiencia di e...
Ex minister Benny Sevinger mester asumi su responsabilidad
Den e dianan aki por a scucha un cantidad di acusacion di parti ex minister di Infrastructura Benny Sevinger kende a trece un cantidad...
Colaboracion regional entre paisnan LGO di Caribe pa un etapa post...
Minister di Finansa, Asunto Economico y Cultura, sra. Xiomara Ruiz-Maduro, a haci apertura oficial di e Summit Ministerial Post COSME di e Paisnan cu...
Daphne Lejuez cu diferente pregunta relaciona cuadro di e hotel nobo
Recientemente dia 18 di September 2018 a sali publica den prensa cu gobierno lo a firma un MoU cu St. Regis Hotel pa construccion...


text:
Tur software trahá pa ITMAN N.V. ta fásil pa traha kune, di e mihó kalidat, i na un preis moderá. Komo ku e software di ITMAN N.V. ta shareware, bo por tèst e programa promé ku bo disidí na kumpra.
Via di nos website nos por ofresé bo e software di e kalidat mas altu na un preis hopi moderá i dunando bo e mihó servisio. Tambe bo por download, instalá i tèst e programa promé ku bo disidí na kumpra. E software aki pa vários aña kaba ta wòrdu usá na Korsow.
"Keep doing the good job, this is service. Thumbs up!!!"
- Shomayra K.
"Werkt perfect, bedankt voor deze snelle service op zondag."
- Ronald de H.
"Thank you again for your great support and super programs!"
- Addita M.
"Het werkt als een tierelier!
- Gart P."
Hasi bo pregunta i nos lo yuda bo mas lihé posibel.


text:
ORANJESTAD – Den cuadro di e di 4 anniversario di NoticiaCla e siman aki (dia 2 di juli), un di e patrocinadornan di e portal esta Aruba Bank, a regala e portal un bolo diahuebs merdia como muestra di nan aprecio pa e trabou y e laso comercial y di sosten cu e banco a bin ta brinda e portal ultimo tempo. “Masha pabien y tur cos bon pa sigui celebra hopi aña mas” ta loke cu e representante di mercadeo di e banco, Nelleke Cardenas a bisa periodista Tito Lacle cu ta maneha e portal. NoticiaCla kier a gradici Aruba Bank cu e gesto bunita aki y gradici nan pa nan sosten na e portal. Masha danki
ORANJESTAD - Diasabra ultimo durante un cena special, den e elegante ballroom di Hyatt Aruba Regency Resort & Casino, e miembronan di Kiwanis Club of Aruba, a bini hunto pa instala e directiva nobo pa e aña Kiwanistico 2018-2019. Despues cu sra. Norma Brinkenberg Spellen a habri oficialmente e anochi, a sigui e himno di Aruba. A continua cu e invocacion, lesa pa Nathalie van der Linde. E obhetivonan di Kiwanis International, a wordo presenta pa “Distinguished President” Edbert Schwengle pa despues sigui cu un brindis special pa tur partners, cu ta sostene nan pareha den nan labor pa comunidad como miembro di Kiwanis Club of Aruba of otro instancia. E parti aki tabata presenta pa “Governor Elect” Robert Spellen.
ORANJESTAD – Cas di Cultura y Departamento di Cultura a celebra 100 aña conhunto cu un Concierto di Gala. Tabata bunita pa mira e tarima di Cas di Cultura yena cu talento local y internacional cu a presenta un bunita variacion di musica.
ORANJESTAD – Diadomingo anochi e titular encarga cu Cultura, Xiomara Ruiz Maduro a lansa e Calendario di actividad pa e temporada di Carnaval 65 cu a keda introduci den e forma inovativo di un app. E mandatario a haci uso di e oportunidad pa gradici SMAC y desea nan hopi forza, pasenshi y sabiduria pa dirigi nos Carnaval 65. Un palabra di gratitud ta bay pa tur grupo di carnaval, tur participante, tur musico, tur hende y instancia cu ta haci nos carnaval posibel.
ORANJESTAD – Minister a duna reconocemento na Tecla Kelly pa aporte cultural. E mandatario encarga cu cultura Xiomara Ruiz diahuebs durante un actividad ameno Gobierno di Aruba pa medio di Minister Ruiz-Maduro tabata tin e honor y placer pa duna un homenahe special na . Tecla Kelly-Hernandez, pa su añanan dedica na cultura di nos país Aruba. Un bunita video a wordo prepara special pa e anochi aki caminda a duna en corto un refleho di kende ta Sra. Tecla Delfina Kelly-Hernandez.
ORANJESTAD - Na Drempel di fin di aña ta kick off awe 12 di October na linear park pa 6or di atardi enadelante. E biaha aki pa su di 30 edicion. E celebracion “perla” cu ta enfoca riba paz y harmonia.
ORANJESTAD - Diasabra anochi dia 13 di October 2018 lo tuma lugar un fiesta bailabel sumamente interesante mirando cu 4 banda local lo topa otro cara cara riba un anochi. Ta trata aki di e bandanan Robert Jeandor y Su Solo Banda Show, D’- Licious, ‘N Fuzion y Tsunami. Tur cos ta programa pa cuminsa pa 9 or di anochi y lo tin animacion musical tambe di DJ Edson y DJ Vibes. Aruba ta hopi entusiasma pa e evento aki debi cu no ta tur dia bo ta haya e oportunidad di baila tur e bandanan aki riba un anochi.Renaissance Convention Center lo ta e sitio di e evento aki cual ta uno hopi comodo pa por acomoda tur e bandanan y e publico. Sonido y Luz lo ta na encargo di Elite Productions & Entertainment. Por cumpra carchi door di jama 7330505 of 5628624 of pasa na Sandra’s Garden. Importante pa mencion ta cu e fondonan di e fiesta lo bay pa por sigi cu e ultimo fase di drechamento di dak di Misa di Dakota. Pues ta invita esnan cu ainda no tin nan carchi pa cumpra esaki mirando cu no tin mucho lugar mas.